18:20 / 12.05.2017 | Sardor | 16017\nВа алайкум ассалом! Аёл томонидан бош кўтариш содир бўлгандаги ҳолатнинг муолажаси. Аллоҳ таоло «Нисо» сурасида шундай деб марҳамат қилади:\n«Беписандликларидан хавф қилинган(аёл)ларга ваъз-насиҳат қилинг, ётоқларида ҳижрон қилинг ва уринг. Агар сизга итоат қилсалар, уларга қарши бошқа йўл ахтарманг. Албатта, Аллоҳ Алий ва Кабийрдир» (34-оят). Беш қўл баробар эмас, баъзи аёллар солиҳалик мақомига лойиқ бўла олмайдилар. Ҳаддиларида турмай, эрларига қарши бош кўтариб, беодоблик, итоатсизлик кўрсатадилар. Шундай ҳолларда нима қилиш керак? Уларга ҳолатларига қараб, муомала қилинади. Биринчи босқичда, итоатсизлик аломатлари кўриниб, эрни беҳурмат қила бошлаганида унга ваъз-насиҳат қилинади. Ваъз-насиҳат самара бериб, муносабатлар изга тушиб кетса, айни муддао. Агар фойда бермаса, хотиннинг итоатсизлиги, исёни давом этаверса, бошқа чора кўрилади. Иккинчи босқич ҳижрон, бирга ётмаслик, гаплашмасликдир. Албатта, ҳижрон ваъз-насиҳатдан кўра анча таъсирлидир. Чунки бу масалада аёллар жуда ҳассос бўладилар. Эрларининг уларга эътиборсизлиги, гаплашмай қўйиши кўзларини каттароқ очишга мажбур этади. Ҳали инсофларини йўқотмаган бўлсалар, ўзларига келишларига, хатоларини тузатишларига сабаб бўлади. Аммо, бу чора ҳам таъсир қилмаса, аёл буткул инсофини ютиб, итоатсизликда, исёнда давом этаверса, бу унинг яхшилик билан йўлга кирмаслигининг аломатидир. Энди унга нисбатан янада таъсирчанроқ чора – ўзини билмаганларга қилинадиган муомала қўлланилади. «Беписандликларидан хавф қилинган(аёл)ларга ваъз-насиҳат қилинг, ётоқларида ҳижрон қилинг ва уринг». Аммо, уриш деганда, қаттиқ калтаклаш, аъзоларини синдириш ёки бошқа жароҳатлар етказиш тушунилмайди. Ўтган аҳли солиҳ уламоларнинг бирларидан ушбу ояти каримада изн берилган уришнинг маъноси сўралганида: «Мисвок ёки бирор бармоғи билан туртиш», – деганлар. Ҳадис китобларида ривоят қилинишича, Муовия ибн Ҳайра ал-Қушайрий розияллоҳу анҳу: «Ё Расулаллоҳ, хотинларимизнинг биздаги ҳақлари нима?» деб сўраганида, Набий алайҳиссалом: «Агар таом есанг, унга ҳам едирасан, кийим кийсанг, унга ҳам кийдирасан, юзига урма, ёмон сўкма, ташқарида ҳижрон қилма», – деганлар. Бошқа бир ҳадисда Расулуллоҳ соллаллоҳу алайҳи васаллам: «Аллоҳнинг чўриларини урманглар!» – деганлар. Бунга ўхшаш ҳадислар кўп. Кўриниб турибдики, ояти каримадаги уришга берилган изн фақат сиёсат учун, ўзини билмаган аёлларга таъсир ўтказиш учундир. Аёл киши табиатан аччиғи тез чиқадиган, таъсирчан, шошқалоқ бўлади. Сал нарса баҳонасида эрига нисбатан итоатсизлик ва беодоблик қилиб қўйиши мумкин. Аммо, кейин ўзига келиб, итоатга қайтса, уларга қарши чора кўришга зарурат қолмайди, юқорида саналган чора-тадбирларни ҳам қўллаш шарт бўлмайди. «Агар сизга итоат қилсалар, уларга қарши бошқа йўл ахтарманг». Бу нарса оилани мустаҳкамлашга омил бўладиган ишдир. Чунки бир-бирига нисбатан кечиримли бўлиш доимо яхшилик омилидир. Агар ким бу кўрсатмаларга юрмаса, ўзидан кўрсин. Чунки: «Албатта, Аллоҳ Алий ва Кабийрдир». Ушбу ояти карима охирги пайтларда кўпгина тортишувларга сабаб бўлди. Бу тортишувлар мусулмонлар билан мусулмонлар ўртасида ҳам, мусулмонлар билан бошқалар ўртасида ҳам бўлди. Баъзи чаласовод кишилар ғарбда яшаб туриб, аёлларни уриб туриш керак, деб, ушбу оятни далил қилиб келтирдилар. Ҳаттоки, уришни қандай амалга ошириш йўлларини баён қилганлари ҳам бўлди. Бу гапдан хабардор бўлган ғарбдаги инсон ҳуқуқини ҳимоя қилиш фаоллари Исломга ва Қуръони Каримга қарши норозилик билдира бошладилар ҳамда ўз жамиятларига аёлларга «душман» бўлган «зулм»га қарши чора-тадбирлар кўриш чақириқлари билан чиқдилар. Уларда Исломда аёл кишини аёл бўлганлиги учун вақти-вақти билан калтаклаб туриш керак, деганга ўхшаш тушунча пайдо бўлган эди. Аммо ояти каримадаги ҳақиқий маъно ва унга воқеъликда қандай амал қилиниши суриштирилмас эди. Аввало, бу оятдаги «уриш» фарз ҳам эмас, вожиб ҳам, суннат ҳам, мундуб ҳам, мустаҳаб ҳам эмас. Бу «уриш» дўқ-пўписа маъносида, холос. Амалда эса, деярли йўқ. Иккинчидан, бу ерда эр‑хотин орасидаги мазкур ноқулай ҳолатни бартараф қилиш учун уришдан бошқа чора кўриш мумкин эмас, деган гап йўқ. Айтайлик, эр ўзига қарши бош кўтарган, беодоблик қилган аёлига насиҳат қилди, жойини бошқа қилиб олиб, ҳижрон ҳам қилди. Бас, шундан кейин хотинини уришни истамаса, гуноҳкор бўладими? Албатта, гуноҳкор бўлмайди. Агар у аёлни калтаклашдан бошқа ярашиш чорасини кўрса, гуноҳкор бўладими? Мисол учун, аёлининг бошини силаб, яхши гаплар айтиб, ярашиб олса, Қуръони Каримга қарши чиққан бўладими? Аввал таъкидланганидек, уламоларимиз бу оятдаги уришни «Мисвок билан ёки кўрсаткич бармоқ билан туртиш», деб таъвил қилганлар. Кўпчилик эса: «Берилган ушбу изндан фойдалангандан кўра фойдаланмаган яхшироқ», деганлар. Бунинг устига, кўплаб ҳадисларда эрларга аёлларини урмаслик таъкид билан тайинланган.\nАбдуллоҳ ибн Замъа розияллоҳу анҳудан ривоят қилинади: «Набий соллаллоҳу алайҳи васаллам: «Бирортангиз ўз аёлини қулни калтаклагандек калтакламасин. Кейин (ўша) куннинг охирида яқинлик қил(гиси келиб қол)иши ҳам бор», дедилар». Бухорий ва Термизий ривоят қилганлар. Ушбу ҳадиси шариф юқорида ўрганган оятимиздаги «уриш»дан мурод, қаттиқ уриш эмаслигига улкан далилдир. Агар оятда қаттиқ уриш қасд қилинганида, Пайғамбаримиз соллаллоҳу алайҳи васаллам бундай демас эдилар. Бу ҳадисда Пайғамбаримиз соллаллоҳу алайҳи васаллам эр ўз хотинини калтакламаслиги кераклигини уқтирмоқдалар. Хотинга ўзига яраша муомала қилиш лозим. Уни уриб-калтаклашдан олдин, кейинги бўладиган алоқа ва муомалаларни ҳам бир ўйлаб қўйиш керак. Хотин қул эмаски, уни хоҳлаган вақтда калтаклаб, хоҳлаган вақтда ишлатаверилса. Ҳатто қулни ҳам калтаклаш яхши эмас. Хотинни калтаклашдан олдин уни қўйнида олиб ётишини ҳам, кўзи-кўзига тушишини ҳам бир ўйлаб қўйиш лозим бўлади. Уламоларимиз «Хотинни қаттиқ калтаклаш ҳаромдир» деган ҳукмни мана шу ҳадисдан олганлар. Мазкур чораларни қўллаш билан оилавий муаммолар батамом ҳал бўлиб қолмайди. Баъзида булар ҳам наф бермаслиги мумкин. Ундай ҳолатда нима қилиш кераклигини кейинги оят баён қилади:\n«Агар икковларининг оралари бузилишидан қўрқсангиз, у(эр)нинг аҳлидан бир ҳакам ва бу (хотин)нинг аҳлидан бир ҳакам юборинг. Агар ислоҳни ирода қилсалар, Аллоҳ у(эр‑хотин)ларнинг орасини мувофиқлаштирур. Албатта, Аллоҳ Алийм ва Хобийрдир» («Нисо» сураси, 35-оят). Бу ояти каримада келишмовчилик ҳам эр, ҳам хотин томонидан чиққан пайтда кўриладиган чора ҳақида гап кетмоқда. Бу ҳолатда оиланинг сирини ташқарига чиқармасдан ҳал этишнинг иложи қолмаган бўлади. Энди, бошқалар аралашиб бўлса ҳам, оилани сақлаб қолишга уринилади. «Агар икковларининг оралари бузилишидан қўрқсангиз, у(эр)нинг аҳлидан бир ҳакам ва бу(хотин)нинг аҳлидан бир ҳакам юборинг». Эр ўзи рози бўлган қариндошини, хотин ҳам ўзи рози бўлган бир қариндошини ҳакамликка тайин қиладилар. Розилик кейинчалик ҳакамлар чиқарган ҳукмга ҳам рози бўлишлари учун керак бўлади. Албатта, ҳакамлар ақлли, тажрибали, турмушнинг пасту баландидан хабардор кишилар бўлиши лозим. Табиийки, икковлари ҳам Аллоҳдан қўрққан ҳолда, адолатли ҳукм чиқаришга ҳаракат қилишлари керак. Ҳакамларнинг асосий вазифаси эр‑хотин орасини ислоҳ қилишдир. Шунинг учун ҳам ояти каримада: «Агар ислоҳни ирода қилсалар, Аллоҳ у(эр-хотин)ларнинг орасини мувофиқлаштирур» деб, ҳакамларга ислоҳчилик нисбати берилмокда. Худди шу тушунчадан келиб чиқиб, баъзи уламолар: «Ҳакамларга фақат яраштириш, ислоҳ қилиш ҳуқуқи берилган», дейдилар. Бошқалари эса: «Ҳолатни ўргангач, ислоҳ қилишнинг иложи йўқлигига амин бўлишса, эру хотинни ажратиб қўйишга ҳам ҳақлари бор, шунингдек, уларга тегишли жазо чораларини, мол-мулкка оид масалаларни ҳам ҳал қилишади», дейдилар. Ҳазрати Усмон ибн Аффон Зиннурайн розияллоҳу анҳунинг ўз халифалик вақтларида худди шу ояти каримага амал қилиб иш юритилганлиги тафсир китобларимизда нақл қилинади: Ақийл ибн Аби Толиб деган киши Фотима бинти Утба ибн Робийъага уйланган эди. Аёл: «Сен менга сабр қилсанг, мен сенга нафақа бераман», – деган эди. Эри кўчадан келса: «Утба ибн Робийъа ва Шайба ибн Робийъалар қаерда?» – деб сўрарди. Бир куни эри: «Дўзахга кирсанг, сенинг чап томонингда бўлишади», – деб жавоб қилди. Хотин кийимларини кийиб, халифа – ҳазрати Усмон ҳузурига бориб, бўлган воқеани айтди. Ҳазрати Усмон кулдилар-да, Абдуллоҳ ибн Аббос билан Муовия ибн Абу Суфёнларни чақириб, ҳакам этиб тайинладилар ва уларга: «Агар яраштиришни истасангиз, яраштиринг, ажратишни истасангиз, ажратинглар», – дедилар. Албатта, ҳакамлар ўзларининг инсоний чекланган илмлари ва имконлари доирасида ҳукм чиқарадилар. Қолгани эса, ҳар бир нарсани ўзининг чексиз илми ила билувчи ва ҳар бир ишдан хабардор Аллоҳ таолонинг ўзига ҳавола.\n«Бир эр ва хотин Али розияллоҳу анҳунинг олдиларига келишди. Икковларининг ҳар бири билан бирга бир тўпдан одам бор эди. Бас, Али уларга эрнинг аҳлидан бир ҳакам, хотиннинг аҳлидан бир ҳакам чиқаришга амр қилди. Кейин ҳакамларга: «Икковингиз вазифангиз нима эканини биласизми? Агар жамлашни раво кўрсангиз, қилинг. Агар ажратишни раво кўрсангиз, қилинг», – деди. Аёл: «Зараримга бўлса ҳам, фойдамга бўлса ҳам Аллоҳнинг ҳукмига розиман», – деди. Эр эса: «Ажратиш бўлса, рози эмасман», – деди. Шунда Али розияллоҳу анҳу: «Ёлғон айтибсан! Аллоҳга қасамки, ҳатто у (аёл) иқрор бўлган нарсага иқрор бўлмасанг, бўлмайди!» – деди!» Имом Шофеъий ривоят қилган. Демак, ҳакамлар иш бошлашидан олдин эр‑хотин ўз розиликларини тўлиқ изҳор этишлари керак. Ҳакамлар эр‑хотин орасини ажратиш ҳаққига ҳам эгалар. Лекин ҳакамлар кўпинча эр‑хотинни яраштириб қўйишга ҳаракат қиладилар. Албатта, бу иш таъсирли чиқади. Чунки ҳакамлар қариндошлардан бўладилар. Улардан ҳар бири ўз қариндошининг оиласи бузилишини истамайди. Фақат ночор ҳолатлардагина ажратишга қарор қилишлари мумкин. Ҳозирги воқеълигимизда маҳалла қўмиталарининг ҳакамлик қилишлари одат бўлган. Бу ҳам яхши иш. Улар ҳам оилаларнинг бузилишидан кўра ярашиб кетишининг ташвишини қиладилар. Шунингдек, маҳкамалар ҳам. Буларнинг ҳаммаси эр‑хотинни яраштириб қўйиш чораларини кўрганлари яхши. ("Бахтиёр оила" китобидан). Валлоҳу аълам!


Ўзбекистонда 2021 йил қандай об-ҳаво билан бошланиши маълум қилинди\n«Ўзгидромет» гидрометеорология хизмати маркази 1 январь, жума куни Ўзбекистонда кутилаётган об-ҳаво маълумотини эълон қилди.\nУнга кўра, Тошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Кечаси ва эрталаб туман тушиши мумкин. Шамол шарқдан 3–8 метр/секунд тезликда эсади. Ҳарорат кечаси 3–5 даража совуқ, кундузи 0–2 даража илиқ бўлади.\nҚорақалпоғистон Республикасида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7–12 метр/секунд тезликда эсади. Ҳарорат кечаси 8–13 даража совуқ, кундузи 2–7 даража илиқ бўлади.\nХоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7–12 метр/секунд тезликда эсади. Ҳарорат кечаси 5–10 даража совуқ, кундузи 2–7 даража илиқ бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7–12 метр/секунд тезликда эсади. Ҳарорат кечаси 3–8 даража совуқ, кундузи 2–7 даража илиқ бўлади.\nТошкент, Сирдарё, Самарқанд ва Жиззах вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7–12 метр/секунд тезликда эсади. Ҳарорат кечаси 3–8 даража совуқ, кундузи 0–5 даража илиқ, баъзи жойларда 2 даража совуққача бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7–12 метр/секунд тезликда эсади. Ҳарорат кечаси 3–8 даража совуқ, кундузи 2–7 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 5–10 метр/секунд тезликда эсади. Ҳарорат кечаси 3–8 даража совуқ, кундузи 0–5 даража илиқ, баъзи жойларда 2 даража совуққача бўлади.\nРеспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Баъзи жойларга туман тушиши мумкин. Қор кўчиши хавфи бор. Шамол шарқдан 7–12 метр/секунд тезликда эсади. Ҳарорат кечаси 8–13 даража совуқ, кундузи 0–5 даража совуқ бўлади.


ОДАМНИНГ ТАНА АЪЗОЛАРИ ҲАҚИДА ҚИЗИҚАРЛИ ФАКТЛАР (ХОҲ ИШОНИНГ, ХОҲ ИШОНМАНГ…) - 4 Июня 2020 - www.SheJoT.CoM\nГлавная » 2020 » Июнь » 4 » ОДАМНИНГ ТАНА АЪЗОЛАРИ ҲАҚИДА ҚИЗИҚАРЛИ ФАКТЛАР (ХОҲ ИШОНИНГ, ХОҲ ИШОНМАНГ…)\n2. Одам танасидаги энг йирик аъзо ўпка ҳисобланади. Агар уни ерга ёйиб чиқилса, битта теннис корти ҳажмидаги майдонни эгаллайди.\n3. Одамнинг суяги пўлатга нисбатан 5 ҳисса оғирроқ босимни кўтара олади.\n4. Агар мускулатура бўлмаса, танамиз ҳаракатлана олмасди. Бир қадам олдинга юриш учун 200 та мушак баравар ҳаракатга келади.\n5. Одамнинг кўзлари шу қадар сезгирки, агар ер ясси шаклда бўлса, 50 км узоқликдаги ёнаётган шамни кўра олардик.\n6. Танамиздаги бактериялар сони тўқималардан кўпчиликни ташкил этади.\n7. Ёши улуғ одамнинг танаси ҳар сонияда 25 миллионта янги тўқима яратади. Улар ўлган тўқималар ўрнини эгаллайди.\n8. Энг майда мушаклар бизнинг қулоғимизда жойлашган. Тоз қисмимиздаги мушаклар тананинг энг йирик мушакларидир. Улар оёқлар ҳаракатга келишини таъминлайди.\n9. Сочларимизнинг битта толаси 100 грамм юкни бемалол кўтара олади.\n10. Ошқозонимиз ҳар қандай нарсани ҳазм қилишга қодир. Керак бўлса, темирни ҳам эритади.\n11. Олимларнинг таъкидлашича, тирноқ одамнинг умуман кераксиз аъзоси экан. Улар кейинги эволюция босқичларида йўқ бўлиши кутилмоқда экан.\n12. Ўпкада 300 000 000 та капилляр бор. Агар уларни бирлаштириб узунлик ҳосил қилинса, 1609 километргача чўзиларкан.\n13. Аксиришнинг фойдаси шуки, у бурун ва томоқдаги зарарли моддаларни ўлдиради. Одам аксирганда тезлиги соатига 160 км ни ташкил этади. Акса урганимизда юрак бир неча лаҳзага уришдан тўхтайди.\n14. Одам умри давомида ўртача 160 километр йўл босади.\n15. Одам танасининг қариш ва ёшариш жараёнини геронтология фани ўрганади.\n16. Одам ёши улғайгани сайин таъм билиш имкониятларидан маҳрум бўла боради. 60 ёшдан кейин у тенг ярим таъм билиш рецепторларидан айрилади.\nКатегория: BAXS - TORTISHUV / FIKR MULOHAZA | Просмотров: 37 | Добавил: iphone | Теги: #Yangiliklar, #новости, #ahborot, #Yangilik, #habarlar, #news, #uznews, #newsuz, #xabarlar | Рейтинг: 0.0/0


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Кундош кундошга пахта отадими? Аёллар нега изтиробда?\t12:02, 03 октябрь\tБу дунё синовлари турфа. У одамзотни турли йўллар билан синаб, сўнг шунга яраша ажрини ҳам беради. Бугунги қаҳрамонларимизнинг дарди, синови жуда залворли. Улардан сабр-бардош билан бирга меҳр-оқибат ҳам талаб қилади. Чунки улар кундошига сабр, турмуш ўртоғига меҳр бериб яшашга мажбур.\nСевара, 40 ёш, Тошкент вилояти: — Эрим яхши жойда ишлайди. Топиш-тутиши яхши. Азалдан маълумки, топарман-тутарман эркакларнинг хуштори ҳам кўп бўлади. Эркак қарамайман, деган тақдирда ҳам аёлларнинг ўзи йўлдан уради. Кундошли бўлишимда эримнингми ё ўша аёлнинг ҳиссаси каттами, аниғини билмайман. Қарс икки қўлдан чиқади деган гап ҳам бор. Хуллас, саккиз йилдан буён турмуш ўртоғим бошқа аёл билан юради. Уни никоҳлаб олди. Очиғи, буни билганим заҳоти жанжал қилдим. Бу билан эркакни уйдан совутганингиз қоларкан. Ўша аёлга янада яқинроқ бўлишига замин яратаркансиз, холос. Эрингиз сизни тушунишдан, фарзандларини ўйлашдан кўра, хуштори билан бўлишни афзал кўраркан. Буни англаганим учун ўша аёл билан гаплашиб кўришни режалаштирдим. Бир эмас, бир неча бор гаплашдим ҳам.\nН.УСАНБОЕВА Диққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! #Аёл


Пойтахтда янги объектлар яратилмоқда - Номадлар,Турклар,Қозоқ одатлари ва анъаналари,Қозоғистон табиати\nПойтахтда янги объектлар яратилмоқда\n#фаввора #бассейн #парк #урбанистика\nҚозоғистон пойтахти янги рангларда товланишда давом этмоқда. Йил ўтгани сари у тобора чиройли, аҳоли ва меҳмонлар учун қулай шаҳарга айланяпти. Янги пиёдалар кўчалари, хиёбонлар, кўприклар бунёд этиляпти. «Нур-Султон – қулай шаҳар» мастер-режасига кўра қатор янгиликлар юз беради. Шулардан бири: Есиль дарёси соҳилидаги Триатлон-паркда жойлашган бепул бассейнлари мавжуд бўлган сунъий пляж. Унда соябонлар ўрнатилди, овқатланиш зонаси яратилди. Фақат санитария талабларига кўра бассейнлар ҳали очилмади.\nЕлнар Базикен, урбанистика маркази раҳбари:\n- Сув юзасида пирсга ўхшаш конструкция ўрнатилди. Унда иккита – катталар ва болалар учун ҳавза ўрнатилди. Суви қўшимча равишда тозаланади. Фильтрлаш тизими ўрнатилди. Бассейн тубида махсус сузги тўрлари қўйилган… Дарё суви бассейн орқали фильтрланиб оқтирилади.\nЯна бир янги, қизиқарли объект – питон илони шаклида қурилган арқонли парки мавжуд бўлган ўйин майдончаси. Бир ой давомида унинг ҳудуди кичкинтойлар учун очиқ. Шу ернинг ўзида дарахт атрофида барпо этилган икки қаватли кузатиш майдончаси мавжуд. Унда туриб чор-атрофни томоша қилиш мумкин. Узоқ бўлмаган ҳудудда баскетбол ўйнаш мумкин, воркаут-майдончаси, йога зонаси, футбол майдони бор.\n- Мақсадимиз – шаҳар одамлар учун имкон қадар қулай бўлишига эришиш. Ҳаётдаги энг муҳим нарсалардан бири – иш ва уй орасида сайр қилиш мумкин бўлган жамоат жойлари. Кўпчилик парклар, скверларни кезади. Бундай майдонларга эътибор бериш жуда муҳим. Улар аҳолига қувонч ва яхши кайфият беради.\nУрбанистика маркази раҳбарининг айтишича, келажакда Республика хиёбони пиёдалар учун тўсиқсиз ҳудудга айланади. Аҳоли таклифига кўра пойтахтда кўплаб янги фавворалар, кўкаламзор ҳудудлар пайдо бўлади. Очиқ ҳаво остида дам олиш жойлари кўпайтирилади. Энг муҳими – шаҳар аҳоли учун пиёда бориш имкониятига эга бўлиш ва полимарказлик тамойиллари асосида ривожланади.\nЕлеке Сази водийсида олтин хазина топилди


Унинг мақсадлари — Dilkashradio.com\nҚадрли биродарлар хар биримизнинг ўзимизга яраша имкониятларимиз ва қобилиятларимиз бор. Биз келажак учун режалар тузамиз, ўз қобилиятларимиздан фойдаланган холда у ёки бу ишни битирамиз. Биз эркаклар Худованд бизга берган қобилиятларни яшаш давомида ишлатар эканмиз, бундай қилишга бизнинг рафиқаларимиз хам хақли. Аёлингиз ўзидаги қобилиятларни билиши керак. У ўзида қандай қобилиятлари борлигини хаёт давомида кашф қилиши учун унга имкониятлар беришимиз лозим. Унга Худованд берган қобилиятларни у Худованд йўлида ишлата олсин. У ўзидаги қобилиятларга қараб Худованд унга қандай хизматни раво кўрса, шу хизматни қилиши керак. Албатта турмуш қурган аёл учун энг катта вазифа бу Эри учун яхши аёл бўлиш вазифасидир. Муқаддас Каломда: «Яхши аёл ўз Эри учун гулчамбардайдир”, — дейилган. Биз аёлларимиз бошимизда гулчамбар бўлишларини хохлаймиз.\nАёлларимиз хам хотиржам, кучли, сахий, қувноқ ва ёқимли бўлишга интилишади. Улар бизга ёқиш учун, бизнинг идеалимиздаги аёл бўлиш учун қўлларидан келганича харакат қилишади. Аммо улар хам биз хам бир нарсани доимо ёдимизда тутсак яхши бўлади. Худовандсиз биз хеч қачон кўзлаган мақсадимизга етолмаймиз. ФАқат Угина бизни ўзгартириши ва турмуш ўртоқларимиз учун янги ижод қилиши мумкин. Ундан ташқари турмуш қурганимиздан сўнг хаётимизда хайратланарли холатлар содир бўла бошлайди. Чунки биз аста секин турмуш ўртоғимиз билан бирга бир тан бўла бошлаймиз. Бизнинг бир-биримиз учун қиладиган ибодатларимиз эса янги мўъжизавий куч ато этади. Биз Худовандга биргаликда мурожаат қилсак, У бизнинг ибодатларимизга жавоб беради. Биз турмуш жараёнида шеригимизни ўзгартиришга харакат қилмайлик, чунки бу бизнинг қўлимиздан келмайди. Шунинг учун хам турмуш ўртоғингиздан тезлик билан ўзгаришни талаб қилманг. Агар унинг ўзгаришини талаб қилсангиз, бу турмушдаги муносабатнинг ёмонлашувига олиб келади.\nИбодат қилаётган вақтимизда биз аёлимизнинг юрагидаги Худовандга ва сизга ёқмайдиган сифатларининг тубдан йўқотиб, уни ўзгартиришини сўраймиз. Унинг ёрдами билан вақти келиб аёлингиз ўзгаради. Аёлингиз Худони ва сизни мамнун қилишни хохлайди. У қандай қилиб сизнинг бошингизга чиройли гулчамбар ва қандай қилиб сизга хақиқий ёрдамчи бўлишни ўрганишни хохлайди. Сиз аёлингиз учун Худовандга ибодат қилар экансиз, Унга дилингиздагиларни очиқ айтинг. Аёлингиз ажойиб рафиқа, она ва уй бекаси бўлиши билан бирга унинг бошқа инъомлари ва қобилиятлари бор. Бу инъомлар Худованд яратган шахс сифатида унинг бир бўлагидир. У Худованд берган бу инъомлардан фойдаланадими йўқми, бу инъомлар йўқолиб кетмайди. Худованддан аёлингизга ўзининг қобилиятларини ва У берган инъомларини очиб беришини сўранг. У шу инъомлар орқали хаётда Худованд унинг учун белгилаган мақсадларга эришади. Бунда эса сизнинг ёрдамингиз керак.\nХеч хам қўрқманг, бундай ибодат қилишингиз сизнинг турмушингизга салбий таъсир кўрсатмайди. Аксинча бундай ибодат турмушингизни мустахкамлайди. Агар аёлингиз Худовандни улуғлаш учун ўзидаги инъомларидан фойдаланиш имкони борлигидан мамнун бўлса, бундан фақат ютасиз. Худованд аёлингиз бу инъомларни ишлатиши учун шундай бир вақт топадики, бу унинг оналик ва аёллик мажбуриятларига халақит бермайди. Шундай экан аёлингиздаги Худованд берган инъомлар албатта сизнинг турмушингизни тўлдиради. Агар аёлингиз ўзида у ёки бу қобилият борлигини сезса, буни ривожлантириб бориши керак. Бунинг учун эса унга ўзидаги қобилиятларини ишлата олиши учун имкон беришингиз керак бўлади. Орамизда баъзи эркаклар борки, аёлларидаги қобилиятларни ва инъомларни кўрса хам кўрмасликка олади. Уларни бошқа ишларга берилишларини истамайдилар. Аёлининг истакларини бўғиб қўядилар. Сиз эса аёлингизга имконият бериб кўринг.


Тошкентда 17-18 ноябрь кунлари байроқ маршлари бўлади - Darakchi\nТошкентда 17-18 ноябрь кунлари байроқ маршлари бўлади\nЖАМИЯТ 15.11.2019, 09:53\nТеглар: Байроқ, Тошкент, марш\n17-18 ноябрь кунлари Тошкентда Ўзбекистон Республикаси Давлат байроғи қабул қилинганлигининг 28 йиллиги муносабати билан ватанпарварлик руҳидаги маданий-кўнгилочар ва спорт тадбирлари ўтказилиши режалаштирилган. Бу ҳақда Тошкент шаҳар ҳокимлиги Матбуот хизмати маълум қилди.\nМиллий ифтихор рамзи сифатида ташкил этилаётган тадбирлар “Давлат байроғи – фахрим, ғурурим!” шиори остида ўтказилади.\n17 ноябрь куни:\nСоат 11.00 дан 12.00гача Амир Темур хиёбонидан И.Каримов кўчаси бўйлаб Халқлар дўстлиги майдонигача ҳарбий отлиқлар отрядининг Ўзбекистон давлат байроғи марши ўтказилади;\nСоат 11.00 дан 12.00гача Яшнобод туманидаги флагшток ўрнатилган майдондан Халқлар дўстлиги майдонигача велоспортчиларнинг Ўзбекистон давлат байроғи марши бўлиб ўтади;\nСоат 15.00 дан 17.00гача Ойбек ва Нукус кўчалари кесишмасидан “Хумо арена” муз саройигача “Давлат байроғи – фахрим, ғурурим!” оммавий югуриш марафони ўтказилади;\n18 ноябрь куни:\nСоат 12:00дан 16:00гача Бектемир туманидаги баланд флагштокка Давлат байроғи ўрнатилган айланма йўлда маданий-кўнгилочар ва спорт тадбирлари ўтказилади;\nСоат 16:00дан 17:00гача Бектемир туманидаги флагшток ўрнатилган майдондан Халқлар дўстлиги майдонигача авто, мотоҳаваскорлар жамоаларининг Ўзбекистон давлат байроғи марши бўлиб ўтади;\nСоат 16:00дан 19:00гача Яшнобод туманидаги баланд флагштокка Давлат байроғи ўрнатилган хиёбонда байрам тадбири ташкил этилади;\nСоат 16.00 дан 20.00гача Халқлар дўстлиги майдонида асосий байрам тадбири ўтказилади.\nМиллий рамзларимизга ўз ҳурмат ва эътиборингизни намоён этинг ва ватанпарварлик руҳидаги тадбирларимизда иштирок этинг.


Юқори раҳбарлик лавозимларини эгаллаган ва эгаллаб келаётган Ўзбекистон аёллари • NeMolchi.uz\nBosh sahifa Statistikalar Юқори раҳбарлик лавозимларини эгаллаган ва эгаллаб келаётган Ўзбекистон аёллари\nЮқори раҳбарлик лавозимларини эгаллаган ва эгаллаб келаётган Ўзбекистон аёллари\nЎзбекистон тарихида юқори лавозимларда ишлаган аёллар кўп эмас. Биз қадимий ва замонавий Ўзбекистон тарихида из қолдирган кучли, ақлли, гўзал аёллар ҳақида ёзишни лозим топдик.\nТўмарис (тахминан мил.ав. 570-520 йй.) – массагетлар (Скифия ҳудудида истиқомат қилган ва Эрон тилларида сўзлашган кўчманчи халқ) қабиласининг маликаси бўлган. Тўмарис эрининг ўлимидан сўнг тахтга ўтирган маликалардан биридир.\nТўмариснинг Кир устидан ғалабаси барчамизга маълум. Мил.ав. 530-529 йилларда Форслар шоҳи Кир Буюк Даштга юриш қилади. У пайтда массагетларни Кир билан жангларнинг бирида эридан айрилган қиролича Тўмарис бошқарган. Кир қироличага унга уйланишни ва икки халқни ҳеч қандай курашсиз битта давлатга бирлаштиришни таклиф қилади, аммо Тўмарис рад этади.\nДастлабки жангда Тўмариснинг ўғли Спарангиз (Спарганис) бошчилигидаги массагетлар ғолиб чиққан. Бироқ кейинги жангда форслар ҳийла йўли билан Спарангиз ва айрим массагетларни асир олишганда, ор-номусга чидай олмаган Спарангиз ўзини ўлдирган. Тўмарис ўғлининг ҳалокатидан эсанкираб қолмай, ўз халқининг манфаатини ўйлаб, Кирдан массагетлар юртидан чиқиб кетишини сўрайди. Бироқ форслар шоҳи рад жавобини бергач, икки ўртада аёвсиз жанг бўлган.\nЖанг барча жанглардан ҳам даҳшатли бўлган. Аввал ҳар иккала қўшин бир-бирини узоқ масофадан туриб, камондан ўққа тутдилар. Камон ўқлари тугагач, улар найза ва қилич билан курашдилар. Жанг узоқ вақт давом этди. Кўп қон тўкилди. Унда аёллар ҳам иштирок этган. Ниҳоят, массагетлар ғалаба қозондилар. Форс қўшинларининг асосий қисми, жумладан, Кир ҳам жанг майдонида ҳалок бўлган. Унинг жасади топилгач, малика Тўмариснинг буйруғи билан унинг кесилган боши инсон қони билан тўлғазилган мешга солинган.\nМалика Тўмарис массагетларнинг эркинлик ва куч тимсолига айланган.\n1959 йилнинг март ойидан 1970 йилнинг сентябригача — Ўзбекистон ССР Олий Кенгаши Президиум Раиси (ушбу лавозимни Ш.Р.Рашидовдан кейин эгаллади).\n1992-2000 йилларда Хоразм вилояти Боғот тумани ҳокими.\n1989-2002 йилларда Самарқанд вилояти Самарқанд туман ҳокими.\n(Тохирахон Маризаева суратда ўнг тарафда)\n1992-1998 йилларда Наманган вилояти Косонсой туман ҳокими.\n1993-2005 йилларда Андижон вилояти Жалақудуқ туман ҳокими.\n2019 йилнинг июнь ойидан Олий Мажлис Сенати раиси. Унгача Вазирлар Маҳкамасида ишлаган, 2010-2016 йилларда Ўзбекистон Касаба-уюшмалари федерациясига раислик қилган. 2016-2019 йй. Ўзбекистон бош вазири ўринбосари – Хотин-қизлар қўмитаси раиси сифатида ишлаган. Ўзбекистон тарихида илк марта Сенатга раислик қилган аёл.\nБош прокурор ўринбосари. Сенатнинг Қонунчилик ва суд-ҳуқуқ масалалари қўмитасини бошқарган.\n2020 йилнинг феврал ойидан Сирдарё вилояти Боёвут туман ҳокими.\nСирдарё вилояти ҳокимининг ўринбосари, хотин-қизлар қўмитаси раиси, Ўзбекистон Республикаси Олий Мажлиси Қонунчилик палатаси депутати бўлган.\n2020 йилнинг март ойидан Самарқанд вилояти Қаттақўрғон шаҳар ҳокими\nМаҳалла ва оилани қўллаб-қувватлаш бошқармаси бошлиғининг хотин-қизларнинг ижтимоий-сиёсий фаоллигини ошириш бўйича биринчи ўринбосари, хотин-қизлар қўмитаси раиси лавозимида ишлаган.\n2020 йилнинг март ойидан Андижон вилояти Бўстон туманини бошқаради.\n«Юксалиш» умуммиллий ҳаракати Андижон вилояти ҳудудий бўлинмаси раҳбари ва вилоят ҳокимининг маслаҳатчиси лавозимини эгаллаган.\n2020 йилнинг март ойидан Қашқадарё вилоят Қарши туман ҳокими лавозимини эгалламоқда.\nВилоят маҳалла ва оилани қўллаб-қувватлаш бошқармаси бошлиғининг Хотин-қизларнинг ижтимоий-сиёсий фаоллигини ошириш бўйича биринчи ўринбосари лавозимида ишлаган.\n2020 йилнинг март ойидан Наманган вилояти Тўрақўрғон туман ҳокими лавозимида ишламоқда. Хотин-қизлар қўмитаси раисининг биринчи ўринбосари лавозимида ишлаган.


2. Наманганда белбоғли кураш бўйича катталар ўртасида Ўзбекистон чемпионати бўлиб ўтди\n3. Эзгуликни ният қилган муаллим\n5. Мулло Бозор Охунд Мақбараси\n7. Наманганлик талабалар спортда ҳам фаол\nМамлакат кубогининг ғолиб-совриндорларининг ушбу зафарли натижасида олий ўқув юртининг иқтидорли мураббийи Улуғбек Қўчқоров муносиб ҳисса қўшганини эътироф этиш жоиз.\n8. Косонсойликлар энди қийинчиликни бошдан ўтказишмайди...\n9. Абдулла Орипов: Чалкашликлар қачон тугайди?\n10. Буғдойга ўроқ тушди! Режалар адоси бошланди\n11. Тошкент норини билан машҳур эди... Наманганнинг Норини эса тошкентликларга манзур бўлмоқда!\n12. Сабоқ ёҳуд Вилоят Кенгаши депутатига эътибор шуми?\nЎтган асрнинг етмишинчи йилларидан буён матбуот саҳифаларида қатнашиб келаман. Бир воқеа ёдимдан чиқмайди. Ўшанда мактаб ўқувчиси эдим. Ҳамқишлоқларимдан бири синглиси кўзи оғриб касалхонага тушиб қолгани, унга нотўғри ташхис қўйишгани, яхши муносабатда бўлишмаганини айтиб қолди.\n13. Шерали – жаҳон чемпионлигига даъвогар\nИқтидорли боксчи 2015 йилда Хитой пойтахти Пекинда ўз маҳоратини ошириб қайтди. 2016 йилнинг сентябрида АҚШнинг Флорида штатида, амалдаги йилнинг февраль ойида эса Лас-Вегасда мусобақа жангларида муваффақиятли қатнашди. Айни кунларда у Нью-Йоркда Фернандо Сато мураббийлигида жаҳон миқёсидаги жангларга астойдил ҳозирлик кўрмоқда.\n14. Сайёр қабул: Президент номидан 270 миллион сўм ҳомийлик ёрдами! 27 нафар жисмоний имкониятлари чекланган, уй-жойга муҳтож хотин-қиз уй-жойли бўлади\n15. "Мавлоно" қабристонидаги ҳашарда 8000 га яқин аҳоли қатнашди. 50 дан зиёд техникада 100 дан ортиқ рейс хас-хашак чиқарилди


АҚШ Олий суди Трампга Пентагоннинг 2,5 млрд долларини чегарадаги деворга сарфлашга рухсат берди » Ўзбекистон янгиликлари – Zamin.uz\n28 июль 2019, 06:36\nАҚШ Олий суди Дональд Трамп маъмуриятига Пентагон жамғармасидан 2,5 миллиард долларни Мексика билан чегарадаги деворни қуришга сарфлашга рухсат берди. «РИА Новости»нинг ёзишича, бу ҳақда суд қарорида айтилган.\nПрезидент маъмурияти билан Вакиллик палатаси демократлари ва атроф-муҳитни муҳофаза қилиш ташкилоти судлашган. Олий суд бундан харажатни ноқонуний деб топган қуйи инстанция суди қарорини бекор қилган.\nДепутатларнинг фикрича, Трамп ўз қарори билан федерал бюджетнинг барча пул ажратмаларини тасдиқлаши керак бўлган Конгресс ваколатларини бузмоқда. Атроф-муҳитни муҳофаза қилувчи ташкилот эса девор кўплаб ўсимлик ва ҳайвонлар популяциясига салбий тасъир кўрсатишини айтган.\nДевор ноқонуний муҳожирлар оқимига барҳам бериш мақсадида қурилмоқда. Бу Трампнинг сайловолди кампаниясида берган асосий ваъдаларидан биридир.\nЯнгиликлар » Дунё » АҚШ Олий суди Трампга Пентагоннинг 2,5 млрд долларини чегарадаги деворга сарфлашга рухсат берди\n13:54 Трамп: «АҚШдаги ноқонуний мигрантлар сони 25 миллион нафардан зиёд»


КЕЧИККАН БАХТ - AmuNews.uz - энг сўнгги янгиликлар\nЗарина умумтаълим мактабини имтиёзли тугатди. Шу йилиёқ ўқитувчи бўлиш орзусида икки опасига ҳавас қилиб Тошкент шаҳрига йўл олди. Қизларининг билимдонлигидан, ақл-фаросатидан мамнун бўлган ота-она учинчи қизини ҳам оқ йўл, оқ фотиҳа билан Тошкентга кузатиб қолишди. Зарина педагогика институтига ўқишга кирди. Лекин бир оиладан уч нафар қизнинг олис шаҳарда ўқиётгани маҳалладаги айрим ғаламисларнинг ичини "куйдирди” шекилли, унда-бунда ғийбатлар тўқилди. "Эмишки, ўқиган қизлар бузилиб кетармиш, Бобомурод билан Ойдиннинг учала қизи ҳам "йўлдан чиқиб кетган”миш... Шаҳарда ўз билганларича, кўнгилларининг кўчаларида юриб-юриб, қишлоққа ҳеч нарса кўрмагандай бўлиб қайтармиш...”\nЁ тавба, худди опа-сингилларни ўз кўзлари билан кўриб, айб устида ушлагандай, гап қилишди одамлар. Бобомурод оға билан Ойдин чеча маҳаллага кам аралашадиган бўлиб қолишди. Иккаласи ҳам бир-бирларидан пинҳон ўйга толишар, кўнгилларидан кечаётган гапларини тилларига чиқаришмас, буларнинг бари бекорчи-ғийбатчиларнинг гаплари эканлигини ич-ичларидан билиб туришсаларда қизларини оқлаш маъносида бирон сўз демасдилар.\nБирин-кетин, аввал катта қизи Зулфия тиббиёт институтини, Зумрад политехника университетини тугатишди. Зулфияни ўзи таҳсил олган институтда қолдиришди, Зумрад қишлоққа қайтди. Бири-биридан одобли, ўқимишли қизларни келин қилишга орзумандлар кўп-у лекин биронтаси Бобомурод оғанинг эшигини тақиллатишмасди. Ҳатто Зулфия билан Зумраднинг ўқиши тугашини кутиб юрган йигитлар ҳам ғийбатларга ишонишдими, Бобомурод оға хонадонидан назарини узишди.\nОрадан бир йил ўтиб, кичик қиз Заринага совчилар кела бошлади.\n– Опаларимдан олдин турмушга чиқмайман, – деди Зарина ва сўзида қатъий туриб олди.\nОпалари ... Қайсидир оғзида қурти бор ғаламиснинг ғийбатларига қурбон бўлди, уларнинг гулдай ёрқин, оппоқ орзулари. Бири олий маълумотли шифокор, бири муҳандис бўлган Зулфия 30 ёшида қўли калталикдан уйлана олмай юрган ўзи тенги йигитга турмушга чиқди. Зумрад то 35 ёшигача "қари қиз” бўлиб ўтириб қолди. Опалари турмушга чиқиб тинчиб кетди-ю, Зарина...\nАвваллари ундан-бундан сўровчиларнинг ҳам энди қадамлари узилган, ота уйида ўз оиласи билан яшаётган укаси Жамшидбек опасининг ҳурматини қилгани билан келин баъзи-баъзида тўнини тескари кийиб оларди. Шундай пайтларда Заринанинг ёлғизлиги жуда билинади. Маҳалла-кўйнинг тўй-маъракасига чиқишни-ку, умуман хоҳламайди.\nЎшанда айни баҳор эди. Боғлар қийғос гулга кирган фараҳли бир кунда энг севимли шогирдларидан бири тўйга таклиф қилди. Борди, туман марказидаги "Бек” тўйхонасида экан. Тўйхонага келин-куёв кириб келишаётган пайтда энди зинага оёқ қўйган Заринани кимдир қўлидан тортди:\n– Зарина, келин-куёвнинг олдига чиқманг!\nЗарина овоз эгасини таниди, у шогирди Нилуфархоннинг холаси эди. Ғалати бўлиб кетди. Кимдир унинг бошидан муздай сув қуйгандай, бутун вужудини совуқ тер босди. Томоғига нимадир тиқилгандай, ҳаво етишмаётгандай, лоҳасланди. Аранг ортига қайтиб, яқин жойдаги ўриндиққа чўкди. Аниқ кўрди, келинчакнинг холаси ёнидаги хотинларга нимадир деб, Зарина томонга ишора қилди. "Кетсаммикан?” – хаёлидан шу фикр кетмай қолди Заринанинг. У қанча ўтирганини билмайди. Фақат ёнига бир неча собиқ ўқувчилари келишиб:\n– Устоз, ичкарига юринг, – деганларидагина ўзининг ҳолатини ҳис қила олди.\nШогирдлари қистови билан тўйхонага кириб, собиқ ўқувчилари даврасида сал ўзига келгандай бўлди-ю, тўй бошқарувчисининг:\n– Табрик учун сўз Нилуфархоннинг биринчи ўқитувчиси Зарина опага, – деганида негадир юраги ғалати дукиллаб кетди. Ҳали у ўрнидан турмасидан, микрофон томон қадам қўймасидан бурун бояги аёл қаршисида пайдо бўлди.\n– Сиз табриклаб, тилак айтишингиз шарт эмас, – деди Заринанинг қулоғига. – Мана бу сизга тўёна! – У шундай деб Заринанинг қўлига елим халтача тутқазди. – Ёш оилага униб-ўсган, ўзидан тинган оналаримиз тилак айтишсин!\nЭнди ўрнидан тураётган Зарина бутун оғирлиги билан курсига қандай ўтирганини билмай қолди. Аёл тутқазган елим халтача оёқ остига тушди. Тўйни бошқарувчи эса уни тинмай даврага чақирар, собиқ ўқувчилари атрофида парвона бўлишар, лекин Зарина ҳатто тўйхонани тарк этишга ҳам ўзида куч топаолмай, лоҳас ўтирарди. Ниҳоят у ўрнидан турди. Турди-ю, бор кучини тўплаб бу издиҳомдан чиқиб кетишга шайланди. Ғала-ғовур шовқин худди кучли тўлқин каби уни орқасидан итариб, ташқарига олиб чиқиб қўйди. Йўлда келаркан, умрида биринчи марта бутун борлиғи титраб-қақшаб, ўзига, кенг дунёга сиғмай йиғлади. Шу бўлди-ю Зарина яқин кишиларининг ҳам тўйларига чиқмай қўйди.\nОрадан яна икки йил ўтди. Зарина 42 ёшга тўлди. Ўз оиласи билан Тошкент шаҳрида яшаётган катта опаси Зулфия келин туширадиган бўлди. Қанча баҳона топмасин, барибир Зулфия синглисини Тошкентга чақириб олди. Ширингина ўтган тўйда ўйнаб-кулиб, сал ўзига келган Зарина "чарлар”дан сўнг "кетаман”га тушиб қолди.\n– Биз сизни қўйиб юбормаймиз, – дейишди опасининг қўшнилари бир-бирларига маъноли қарашиб. – Аввал иккита қизалоғимиз бор, улар сиз билан кўришсинлар, кейин кетаверинг қишлоғингизга.\n– Қизалоқ? – ҳайрон бўлди Зарина. – Уларнинг менга нима алоқаси бор?\n– Жудаям бор-да! – қорачадан келган Моҳирахон исмли жувон бошқа бир ёшгина жувонга:\n– Арофатхон, Фотима-Зуҳраларни айтиб келинг, – деди овозига сирли тус бериб.\nОрадан оз фурсат ўтиб 10-12 ёшлардаги оппоққина, сочлари жингалак-жингалак эгизак қизалоқлар кириб келишди. Улардан бири тўлиқ салом берди-ю, остонада тўхтаб қолди. Иккинчиси эса оғзини очганча Заринага тикилиб туриб қолди.\nБу ҳолатдан аёллардан бири кўзига ёш олди, бири "оҳ!” деб юборди. Иккинчи қизалоқ астагина эшикка суянди-ю йиғлаб юборди.\n– Ойим, ойижоним... ойиж-о-о-он!\n– Кўрдингизми, Заринахон! Қизалоқлар онасини топгандай бўлишди. Сиз уларнинг онасига узумнинг сувидай ўхшайсиз. Келганингиздан бери дунёдан эрта ўтиб кетган дугонам Саломат тирилиб қайтдими, деб ичимда Аллоҳимга саловатлар айтаман. Эндиям кетаверасизми? – Моҳирахон унга синчковлик билан боқди.\nНоқулай ҳолатда қолган Заринани кутилмаганда қизалоқлар қучоқлаб олишди. Негадир Зарина шу лаҳзаларда узоқ йиллардан бери излаб топаолмаётган манзилига етгандай, вужудида енгиллик сезди. Қизалоқларни маҳкам қучиб, бағрига босди, сочларини меҳр билан силади. Шунда у умрида ҳеч қачон ҳис қилмаган бир гўзал туйғу оғушида маст бўлди.\nБу – бола меҳри, фарзанд ҳиди ила қоришган оналик муҳаббати эди...\nЗарина қизалоқларга меҳр берди, ўзидан икки ёшгина катта бўлган Қосимжон билан турмуш қурди. Аллоҳнинг карами кенг, Зарина 43 ёшида ўғли Шамсиддинни дунёга келтирди. Оналик бахти унга жуда ярашди. Ўзи туғилган қишлоғига ҳар гал қизлари ва ўғилчаси билан келганида юраги бир ажиб ҳисни туяди. Бу – кечикиб бўлса-да, бахт манзилига етганидан шукроналик ҳисси! Энди кўчаларда, тўй-маросимларда қаддини тик тутиб юради. Шогирдларига самимият билан эзгу тилаклар тилайди. У сабрли бўлди, Аллоҳ уни гўзал сабри учун сийлаган эди назаримда.


Азизжон Ғаниев тикланишни бошлади! (фотолар) - "Насаф" ФК расмий веб-сайти\n11 Sep 2018 Янгиликлар, "Насаф"га оид асосий хабарлар\nАзизжон Ғаниев тикланишни бошлади! (фотолар)\nИқтидорли футболчимиз Азизжон Ғаниев, 8 июл куни “Навбаҳор”га қарши бўлиб ўтган учрашувда жароҳат олган эди. Тиббий кўрик ва хулосалардан сўнг футболчимиз жарроҳлик амалиёти ўтказиши кераклиги маълум бўлди.\nШу муносабат билан футболчимиз 21 август куни Японияга жўнаб кетган эди. У яқинда Токио шаҳридаги Seirei Hamamatsu General Hospitalда жарроҳлик амалиётини ўтказди. Айни кунларда эса у тикланиш жараёнини бошлаб юборди. Футболчимиз сентябр ойининг охиригача у ерда, шифокорлар назоратида тикланиш жараёнини ўтказади ва клубимиз қароргоҳига қайтиб, мустақил тикланиш машқларини бошлайди. Азизжон Ғаниев кутилганидан кўра тезроқ сафимизга қайтиши кутилмоқда.\nАзизжонга тезроқ соғайиб, сафимизга қайтишига тилак билдириб қоламиз. Биз унинг ўйинларини соғиндик!\nФутболчимизнинг йўл ва тиббий муолажалари учун харажатларнинг барчаси клубимиз томонидан амалга оширилди.


Қашқадарёда хотинининг кўзини ўйиб олиб, юрагига пичоқ санчиб ўлдирган эркакка ҳукм ўқилди — видео – Bugun.uz\nЖамият, Қашқадарё - 12:01 · 29.04.2022\nҚашқадарёда хотинининг кўзини ўйиб олиб, юрагига пичоқ санчиб ўлдирган эркакка ҳукм ўқилди — видео\nҚашқадарё вилояти Яккабоғ туманида 2021 йил 21 октябрь куни хотини Г.Ҳ. билан жанжаллашиб, оғир тан жароҳати етказиб ўлдирган фуқаро У.Э.га нисбатан суд ҳукми ўқилди. Бу ҳақда вилоят Ички ишлар бошқармаси ахборот хизмати хабар берди.\nКадр: «Nasaf TV»\nМаълум қилинишича, судланувчи У.Э.га Жиноят кодекси 97-моддаси 1-қисми билан 13 йил муддатга озодликдан маҳрум қилиш жазоси тайинланган.\n«Залда ҳаммадан кечирим сўрайман, Президентимдан кечирим сўрайман биринчи ўринда. Мен бу уришимда ўлиб қолади, деб ўйламаганман. Бундай ниятим ҳам бўлмаган», — дейди эркак.\nЭслатиб ўтамиз, Яккабоғ туманидаги Уйғур маҳалласида 21 октябрь куни фуқаро У.Э. маст ҳолатда турмуш ўртоғи Г.Ҳ. билан жанжаллашиб, уни бир неча бор уриб, тан жароҳати етказиб ўлдириб қўйгани ҳақида хабар берилганди.\nҲодиса юзасидан Жиноят кодексининг 97-моддаси (қасддан одам ўлдириш) аломатлари билан иш очилган, гумонланувчи У.Э. қамоққа олинган. Бу ҳақда вилоят прокуратураси орадан бир ой ўтиб, 22 ноябрь куни — «Дарё» сўровидан сўнг ахборот берган.\nМарҳуманинг отаси К.Ҳ.нинг сўзларига кўра, куёви «қизини ваҳшиёна тарзда уриб ўлдирган — бошига қаттиқ жисм билан уриб, бош суяклари ва бурнини синдирган, кўзини ўйиб олган, юрак қисмига пичоқ санчиб, қийнаб ўлдирган». Ота бу сўзларини тасдиқловчи сурат ва ҳужжатлари борлигини айтган.


Архивы энг | KITAB.UZ - ХАЛҚОНА ГАПЛАР РАДИОСИ\nТиббиёт фанлари доктори, онкохирург Олимжон Ғуломов ўзининг юзлаб жарроҳлик амалиётлари, илмий изланишлари сабаб ошқозон ичак касалликлари борасида ўз хулоса ва тажрибаларига эга. Олим-врач аксарият касалликларнинг бошланишига нотўғри овқатланиш сабаб бўлишини таъкидлайди. Малакали олим билан суҳбатда ошқозон касалликларининг келиб чиқиши, ривожланиш жараёни, уни самарали даволаш, шунингдек, кундалик шароитда билишимиз лозим бўлганБатафсил ўқинг\n82 ёшли мусулмон аёл 2020 йилнинг энг нуфузли одамлари рўйхатига кирди\n“Тime” журнали Деҳли шаҳрида яшовчи 82 ёшли ҳиндистонлик мусулмон аёл Билқисни 2020 йилнинг энг нуфузли одамлари қаторига киритди. Кекса аёл Ҳиндистонда мусулмонларни мамлакатда яшаш ҳуқуқидан маҳрум қилиши мумкин бўлган мунозарали фуқароликни ўзгартириш тўғрисидаги қонунга қарши намойишлар пайтида халқнинг овозига айланди. Мусулмон аёл уч ойдан кўпроқ вақт давомида намойишларда қатнашган. ДеҳлидагиБатафсил ўқинг\nЭнг, энг, энг… Ўзбекистон антиқа ва қизиқ рақамларда\nТурли сонлар, зерикарли ва тушунарсиз ҳисоботлардан чарчаганлар учун Давлат статистика қўмитаси антиқа ва қизиқарли рақамлар ҳақида маълумотларни улашди. Ўтган 2019 йил ва 2020 йилнинг 8 ойи мобайнида таҳлил қилинган маълумотлар қизиқиш ва эътиборингизга сазовор бўлишига ишонган ҳолда, сизларга тақдим қиламиз. ЎТГАН ОЙЛАРДА ЭНГ КЎП ВА ЭНГ КАМ НИКОҲ ҚАЙД ЭТИЛГАНБатафсил ўқинг\nҲАММА ЎЗ ИШИНИ ҚИЛСА, ЭНГ БУЮК МАМЛАКАТГА АЙЛАНАРДИК…\nҲАММА ЎЗ ИШИНИ ҚИЛСА, ЭНГ БУЮК МАМЛАКАТГА АЙЛАНАРДИК 👉http://qashqadaryogz.uz/read/amma-z-ishini-ilsa-eng-buyuk-mamlakatga-ajlanardik Манба: Facebook — Қашқадарё ва «Новости Кашқадарьи» газеталари саҳифасиi\nБир пайтлар дунёнинг энг оғир кишиси бўлган мексикалик коронавирусни енгиб ўтди\nБир пайтлар дунёдаги энг оғир вазнли одам бўлган мексикалик Ҳуан Педро Франко коронавирусни енгиб ўтди. Авваллари Франко 595 кг вазнга эга эди. Бу ўртача катталикдаги қутб айиғидан ҳам оғирроқ деганидир. Унга 2017 йилда Гиннеснинг дунё рекордлари томонидан дунёнинг энг оғир кишиси сертификати топширилган. Лекин, бир неча йиллик диета, жисмоний машқларБатафсил ўқинг\nAlibaba интернет-дўкони асосчиси Жек Ма Хитойнинг энг бадавлат одами мақомини йўқотди. Ушбу номга эндиликда бутилкаланган ичимлик суви ва газли ичимликлар ишлаб чиқарувчи Nongfu Spring ҳамда вакциналар ишлаб чиқарувчи Beijing Wantai Biological Pharmacy компаниялари асосчиси Чжун Шаньшан эга ҳисобланади. Жек Ма бойлиги Alibaba акциялари арзонлашгач, 56,7Батафсил ўқинг\n2020 йилнинг 1 январь ҳолатига кўра, Ўзбекистон Республикасида жисмоний шахсларга тегишли бўлган автотранспорт воситаларининг сони 2 580 133 тани ташкил этган. Давлат статистика қўмитаси маълумотларига кўра, мазкур автотранспорт воситаларидан: Енгил автомобиллар – 2 410 421 та Юк автомобиллари – 150 294 та Автобуслар – 5 072 та Микроавтобуслар – 10Батафсил ўқинг


БААлик тадбикорлар Қозоғистондаги хусусийлаштиришда иштирок этишга чақирилдилар\n00:27 / 16.01.2017\nҚозоғистон президенти Нурсултон Назарбоев Бирлашган Араб Амирликлари тадбиркорларини Қозоғистондаги кенг кўламли хусусийлаштириш жараёнида иштирок этишга чақирди. Назарбоев бу таклифини БААга расмий ташрифи вақтида бу мамлакатнинг ишбилармонлик доиралари вакиллари билан учрашувда билдирди.\nНазарбоев Қозоғистон йирик давлат корхоналарини хусусийлаштириш бўйича кампания ўтказаётгани ва унинг доирасида 700 га яқин актив сотувга қўйилганини маълум қилди. "Булар тоғ-металлургия, нефть қазиб олувчи тармоқ, энергетика, транспорт ва алоқа, инфратузилма объектлари акцияларидир. Биз амирлик компанияларининг хусусийлаштиришда иштирок этишини қутлаймиз", деб айтган Назарбоев.\nНазарбоев БАА компанияларига махсус иқтисодий ва саноат ҳудудлари бошқарувини олишни таклиф қилди.\n"Бизни БААнинг саноат ҳудудларини ривожлантириш бўйича катта тажрибаси қизиқтиради. Биз бундай ҳудудларни амирлик компаниялари бошқарувига беришга тайёрмиз", деб айтган Назарбоев.\nАйни вақтда Қозоғистонда 10 та махсус иқтисодий ҳудуд ва 20 та саноат ҳудуди ишламоқда.\nБААнинг Қозоғистонга охирги 25 йил ичидаги бевосита инвестициялари ҳажми 2 млрд долларга етган.\nНазарбоев Остонада умумий қиймати 1,6 млрд долларлик "Абу Даби плаза" инвестиция лойиҳаси амалга оширилаётганини эслатиб ўтди.\nБАА Нурсултон Назарбоев Остона


Худонинг сўзи 87 — Dilkashradio.com\nХудонинг сўзи 87\nАссалому алайкум азиз радио тингловчи мухлислар. Сиз азиз биродарларимиз билан яна радиомиз қаршисида соғ-омон учрашиб турганимиздан Отамиз Худога шон-шарафлар бўлсин.\nАзизлар, хонадонингизга тинчлик ва барака бўлсин деб, бугунги эшиттиришимизни бошлаймиз. Раббимиз Исо Масиҳ кимгадир Хушхабар гапирганида, доимо Ўзининг Хушхабарини Шоҳлик билан ёки Осмон Шоҳлиги билан боғлар эди. У доимо Худони Шоҳлиги ҳақида гапирар эди.\nАгар Матто китобининг 4 боби 17 оятини ўқиб кўрсак, айтган гапларимизни тасдиғини топишимиз мумкин. У жойда шундай ёзилган: “Шу кундан бошлаб Исо воизлик қиладиган бўлиб: “Tавба қилинглар, чунки осмон Шоҳлиги яқинлаб қолди, деб айтар эди”.\nХудо Шоҳлиги дегани, бу Худо Шоҳлик қилаётган жойни билдиради. Унинг хоҳиш- истаги эса бу қонундир. Раббимиз Исо Масиҳ Хушхабар гапиришидан энг олий мақсади — барча одамлар ўзларининг гуноҳкор эканлигини тан олишлари кераклигидадир.\nБундан ташқари, Раббимиз Исо Масиҳнинг Ўзини эса танланган ва мойланган Қутқарувчим, Худованднинг Осмон Шоҳлигидаги меросхўри деб тан олдиришдир. Ишаё пайғамбар Ўзининг китобида Исо Масиҳ ҳақида кўп гапирган эди.\nУ Исо Масиҳни ер юзига келаётган Ўғил, Довуд Шоҳнинг ўрнини эгаллайдиган ва охиригача шу Шоҳликни бошқарадиган Шоҳдир деб айтган эди. Раббимиз Исо Масиҳнинг Шоҳлиги абадийдир. Уни чеки йўқ. Ишаё пайғамбардан бошқа яна кўплаб пайғамбарлар ҳам Раббимиз ҳақида гапирган эдилар.\nАзизлар, ҳозирги кунгача инсонлар орасида кўплаб таниқли арбоблар ўзларининг антихрист шоҳликларини ўрнатишга ҳаракат қилиб кўрдилар. Лекин барчаси бузилиб кетди. Раббимиз Исо Масиҳнинг шоҳлиги эса абадийдир.\nУни ҳеч ким ва ҳеч қачон буза олмайди. Худованд Исо Масиҳни Шоҳ қилиб тайинлар экан, Раббимиз барчасига рози эди. Ҳатто Шоҳ бўла туриб, буюкларнинг буюгини Ўғли бўла туриб, ҳар қандай ҳақоратларга ва хочдаги шармандали ўлимгача розилик берган эди.\nБундай бўлишига сабаб, азизлар, биз инсонларнинг гуноҳи сабабчидир. Худовандга шукуроналар бўлсин, айнан шу азоблар туфайли инсонлар абадий дўзах азобларидан қутқарилиб қолинди.\nҲурматли биродарлар, мана шу жойда бугунги мавзумизга якун ясар эканман,\ncизларга ўзимизнинг электрон почтамизни манзилини эслатиб ўтмоқчиман: dilkash@najot.com Азизлар, мактубларингизни ва таклифларингизни шу манзилга жўнатишингиз мумкин. Яна радио тўлқинларимизда учрашгунча хайр, саломат бўлинглар.\nХудонинг сўзи 59\nТинмай ибодат қилишнинг мукофоти


БПТ имконияти чекланганларга қандай ёрдам бермоқчи? | "Адолат" СДП\nБПТ имконияти чекланганларга қандай ёрдам бермоқчи?\nАёлларимизнинг жамиятдаги роли ва нуфузини ошириш бугун ҳар кунгидан-да зарур дея оламиз. Чунки, эртамиз эгаларига берилаётган эътибор, уларни ҳар жиҳатдан соғлом ва руҳан тетик бўлиб вояга етишларида оналаримизнинг уларга берган таълим-тарбияси ниҳоятда муҳим. Онанинг билимли, ўқимишли, сиёсий жараёнлардан хабардорлиги эса оилавий муҳитга, фарзандлар тарбиясига ҳам ўз таъсирини ўтказмай қолмайди.\nЙигирма йилдан зиёд ички ишлар тизимида фаолият юритдим. Ҳозир нафақадаман. Лекин ишчанлик руҳи мени доимо ҳаракатда бўлишга ундайди. Аёлларимиз, хотин-қизларимизга зарур бўлган маслаҳатларим билан кўмак бериш, уларни қўллаб-қувватлашни истайман. Қолаверса, Ўзбекистон “Адолат” СДП вилоят Кенгаши томонидан ўтказиб келинаётган аёллар масалалари бўйича тағибот тадбирларида фаол иштирок этиб келаман.\nЯқинда ўзим ҳам партия Фарғона шаҳар Кенгашининг “Аёллар қаноти” раиси сифатида иш бошладим. Фаолиятимнинг илк кунида партиянинг Фарғона шаҳар Кенгаши билан биргаликда бошланғич партия ташкилотларидан бири “Ибратли бекам” ўқув марказида тадбир ўтказдик. Албатта ҳунарманд, оқила аёлларимиз кўмагига муҳтож хотин-қизларимиз кўплаб топилади. Тадбирда имконияти чекланганларни бепул ўқитишни йўлга қўйиш, ҳунар ўрганишга жалб қилиш масалалари марказ ходимлари билан муҳокама этилди ва улар билан биргаликда ҳаракат қилишга келишиб олдик.\nҲар бир ҳаракатнинг замирида аввало яхши ният ётади. Янги бошланган фаолиятимда албатта, кўплаб қизларимиз ва аёлларимизга ҳамкор ташкилотлар билан биргаликда кўмаклашамиз.\nЎзбекистон “Адолат” СДП Фарғона\nшаҳар Кенгашининг Аёллар қаноти раиси


ЎзА - МУНДИАЛ КУНДАЛИГИ: нимчорак финалнинг охирги куни\n03.07.2018 15:04 Чоп этиш версияси\nБугун кейинги босқичга чиққан барча терма жамоалар номи аниқ бўлади. Шунингдек, уч кундан сўнг чорак финал ўйинларига старт берилади. Демак, ушбу кундаги ўйинлар билан танишинг.\n“Санкт-Петербург арена”, Санкт-Петербург, 19:00\nБу терма жамоалар шу кунгача жаҳон кубоги доирасида 5 марта дуч келишган бўлса, ундан 4 тасида скандинавияликлар, бир учрашувда эса европаликлар зафар қучишган. Умумий учрашувлар сони 27 тага тенг. 10 та ғалаба шведларда, яна шунча эса швецарияликларда, қолган 7 баҳс эса дуранг билан якунланган. Бугунги ўйинни шиддатли кечишини таъминлайдиган омил ўртага чорак финал қўйилганлигидир. Ушбу баҳсга бош ҳакам сифатида эса словениялик Дамир Скомина гуруҳи тайинланган.\n“Спартак” стадиони, Москва, 23:00\nАнглия Колумбия билан шу кунгача 5 марта куч синашган бўлса, ҳали бирор марта мағлуб бўлмаган. 3 ғалаба, 2 дуранг бор инглизлар ҳисобида. Бугун жанубий америкаликлар ана шу нохуш анъанага барҳам бериш учун ҳам майдонга чиқишса керак. Колумбияликларнинг дастлабки турдаги мағлубиятдан сўнг, кейинги икки учрашуви ғалаба билан якунлангани сизга яхши аён. Демак, уларда олдинга силжиш бор. Бироқ инглизлар бунга жим қараб турмаса керак. Хуллас, бугун ҳам зерикмаймиз. Учрашувни америкалик Марк Гайгер “бригада”си бошқариб боради.


Ўзбекистон терма жамоаси – жаҳон чемпиони! | Ўзбекистон ва жахон янгиликлари\nЎзбекистон терма жамоаси – жаҳон чемпиони!\nСпорт 16 май 15:22 602\nМеҳрибонлик уйлари тарбияланувчилари ўртасида бўлиб ўтаётган жаҳон чемпионатида Ўзбекистон терма жамоаси пенальтилар сериясида Покистон устидан ғалаба қозониб жаҳон чемпионига айланди.\nДраматик тарзда кечган чорак финал баҳсида ўзбекистонлик футболчилар Непал термасини 2:1 ҳисобида енгишди.\nЎзбекистон терма жамоаси тарихда илк бор иштирок этган мусобақада жаҳон чемпиони унвонини қўлга киритди.\nБиз ўзбекистонлик футболчи болаларни, ўзбек футболи мухлисларини бу тарихий ғалаба билан табриклаймиз.


Коронавирус инфекциясининг агрессивлиги март ойига қараганда пасайдими? — Sof.uz\nКоронавирус инфекциясининг агрессивлиги март ойига қараганда пасайдими?\n8.06 15:32 337 Тиббиёт\nАввал маълум қилинганидек, бугун АОКА ҳузуридаги штабда Санитария-эпидлемиология назорати давлат инспекцияси бошлиғи Нурмат Отабеков иштирокида брифинг ўтказилди.\nСавол: Водийликмиз, Зомин санаторийсига йўлланма олганмиз. Шахсий машинада борсак бўладими?\nЖавоб: Агар «путёвка»нгизда паспорт маълумотлари, Зомин санаторийсида даволаниш учун шифокор томонидан берилган санатор-курорт картаси ҳамда 3 кун олдин коронавирусга топширилган тест натижалари кўрсатмалари бўлса, бемалол боришингиз мумкин.\nСавол: Европалик мутахассислар коронавирус инфекциясининг агрессивлиги март ойига қараганда ҳаво исиши туфайли пасайганини айтишмоқда. Ўзбекистонда аҳвол қандай?\nЖавоб: Бошқа давлатлардаки каби Ўзбекистонда ҳам касаллик бирмунча камайганини кундалик кузатувлардан кўриб боряпмиз. Бунга вирус агрессивлигининг пасайиши эмас, аксинча инсонларда шу вирусга нисбатан «ўзини-ўзи ҳимоя қилиш» яъни курашиш қобилияти пайдо бўлгани ва вирусга нисбатан бетиним олиб борилаётган карантин чоралари сабаб бўлмоқда.\nОб-ҳавонинг исиб кетиши ҳам қайсидир даражада таъсир этган бўлиши мумкин.\nБугун, 17:28 105 Ўзбекистон\nБугун, 16:30 576 Ўзбекистон\nБугун, 16:12 343 Ўзбекистон


ЎзА - Pepsi Суперлига 18-тур: кечаги натижалар ҳамда бугунги учрашувлар\n24.07.2018 10:42 Чоп этиш версияси\nPepsi Суперлига 18-тур: кечаги натижалар ҳамда бугунги учрашувлар\nКеча Pepsi Суперлиганинг 18-тур доирасидаги уч ўйини ўтказилди ва учаласида ҳам мезбонлар ғалаба қозонишди.\nСоат миллари 19:00ни кўрсатган маҳалда Олмалиқда АГМК – “Бухоро” жамоалари учрашувига старт берилди. Биринчи бўлимнинг ярмида меҳмонлар дарвозаси томон пенальти белгиланди ва уни жамоанинг легионер ўйинчиси Йован Жокич киритди. Иккинчи бўлимнинг ярмида айнан Жокичнинг голи жамоадошларининг ишончли ғалабасини таъминлади.\nОрадан бир соат ўтиб пойтахтдаги ўйин бошланди. “Пахтакор” учрашув биринчи бўлимининг ярмидаёқ ҳисобни очган эди, лекин баҳснинг охирига қадар бошқа гол уришнинг уддасидан чиқа олмади. Бекободликлар ҳам кичик ҳисобдаги мағлубиятга рози бўлгандек таассурот қолдирди, ҳатто “шерлар”нинг ҳам ортиқча гол уришга иштиёқи бўлмагандек туюлди. Аммо учрашув якунига беш дақиқа қолганида майдонга захирадан тушган Исмоил Гансалвеш беш дақиқанинг ўзида кетма-кет иккита тўп киритиб, жамоадошларининг йирик ҳисобда ғолиб бўлишига ҳисса қўшди.\nУчинчи ўйин анча кеч – соат 21:00да бошланди. Қаршидаги марказий стадионда кечган баҳсда беш турдан бери ғалаба қозона олмаётган майдон эгалари ниҳоят ниятларига етишди. Бобур Абдухолиқовнинг 66-дақиқада киритган голи ўйин охиригача ўзгармади...\n18-тур. 23 июль.\nАГМК - “БУХОРО” - 2:0\nГоллар: Йован Жокич (30-пен, 74).\n“ПАХТАКОР” — “МЕТАЛЛУРГ” - 3:0\nГоллар: Тиаго Безерра (24), Исмоил Гонсалвеш (90-пен., 90+2).\n“НАСАФ” - “ҚЎҚОН-1912” - 1:0\nГол: Бобур Абдухолиқов (66).\nБугун 18-турнинг қолган ўйинлари ўтказилади.\nУнда қуйидаги жамоалар ўзаро куч синашишади:\n“Сўғдиёна” — “Локомотив” 19:00\n“Нефтчи” — “Қизилқум” 20:00\n“Бунёдкор” — “Навбаҳор” 21:00\nМуҳаммад Амин (сурат), О.Юнусов, ЎзА


Бразилиянинг Сан-Паулу шаҳрида яшовчи 21 ёшли Эливельтон Невес мактаб ёнида ўқувчилар ва уларнинг Оналар куни муносабати билан йиғилган оналарига тўппонча билан ўқталиб, уларни тунамоқчи бўлган. Бироқ у ўқувчилардан бирининг онаси полицияда ишлаши ва унинг ёнида табель қуроли борлигини хаёлига ҳам келтирмаган.\nОналардан бири, 42 ёшли Катя да Силва Састре ҳаяллаб ўтирмай, жиноятчига қаршилик кўрсатган: аёл тўппончасини олиб, унга уч марта ўқ узган. Шундан кейин жиноятчи шифохонага олиб борилган, бироқ ўша куни ўлган.\nСан-Паулу губернатори аёлга довюраклиги учун миннатдорлик билдириб, Оналар куни билан шахсан табриклаган ва гулдаста совға қилган. Губернаторнинг айтишича, аёлнинг бу хатти-ҳаракатлари ўқувчилар ва уларнинг ота-оналари ҳаётини қутқариб қолган.


"Барселона" футболчисини келган жойига қайтариб юборади\n11 январь, 2017, 16:37\n"Барселона" бош мураббийи Луис Энрике асосий таркибга киролмаган футболчиларнинг бошқа жамоаларга ўтиб кетишига тўсқинлик қилмаслигини маълум қилди. Бу айрим футболчиларга янги имконият эшигини очди.\nХусусан, "Барселона"дан кетиш ёки Каталонияда қолиш бўйича бир қарорга келолмай юрган Алейкс Видаль яна эски жамоаси - "Севилья" шарафини ҳимоя қиладиган бўлди. Андалусия клуби раҳбарияти 27 ёшли ҳимоячини ижарага олишни истамоқда.\nАлейкс Видаль 2014-2015 йиллар давомида "Севилья"да ўйнаган. Унинг ишончли ҳаракатларини кўрган Каталония клуби ҳимоячини ўз таркибига қўшиб олганди. Бироқ, бу мавсум атиги битта ўйинда майдонга тушган Видаль "Барселона"даги рақобатга дош бермади.


“Навбаҳор” таркибида Кападзе майдонга тушди | "NAVBAHOR" FUTBOL JAMOASINING RASMIY WEB SAHIFASI\n“Навбаҳор” таркибида Кападзе майдонга тушди\nРежага кўра жамоамиз бугун Бекободнинг “Металлург” клуби билан куч синашди. Учрашув бундан бироз вақт олдин якунланди. Ўйинда 1:0 ҳисобида “Металлург” ғалаба қозонди. Бекободликлар ҳал қилувчи голни баҳс охирларида пенальтидан киритишди. Ушбу вазиятда Ботир Тўрабоев жарима майдончаси ичида рақибини тирсаги билан туртиб юборгани учун пенальти белгиланди. Мураббийлар штаби “Металлург”га қарши ўйинда “Бунёдкор”нинг ёш футболчиларидан бири Камрон Кападзени иккинчи бўлимда синовдан ўтказишди. Футболчини жамоада қолиш ёки қолмаслиги борасидаги ҳозирча бир нарса дейиш қийин. “Металлург”га қарши учрашувни жамоамиз қўйидаги таркибда бошлаганди: Дониёр Усмонов, Қаҳрамон Маҳаммаджонов (Маҳсуд Ҳайитов), Тимур Яфаров, Азим Аҳмедов, Роббим Ҳасанов, Раҳматулло Бердимуродов, Отабек Валижонов, Абдумалик Абдуллаев, Собир Ҳамидов, Илҳом Бойдедев, Азизбек Ғуломхўжаев. Иккинчи бўлимда қўйидаги футболчилар майдонга тушишди: Хуршид Хўжаев, Камрон Кападзе, Шавкат Насибуллаев, Акбаршо Рашидханов, Аъзам Алиев, Элёр Жаҳонов, Ботир Тўрабоев, Камолиддин Тожибоев.\n“Металлург”га қарши ўйинда бетобликлари сабабли Абюхон Ғаппаров, Соҳиб Абдуллаев, Исмоил Исмоилов, Муҳаммад Расулов ва яқиндагина яна “Навбаҳор”га қайтган Алишер Маҳмудовлар иштирок эта олишмади. Шунингдек, Қаҳрамон Маҳаммаджонов ҳам ўйиннинг биринчи бўлимида жароҳат олиб майдонни тарк этишга мажбур бўлди. Жамоамиз навбатдаги назорат учрашувини 2 феврал куни Муборакнинг “Машъал” клубига қарши ўтказади.


Наманганда ёшлар меҳнат гузари ташкил қилинди - Халқ сўзи\n15:14 20 Август 2018 Жамият\nДавлатимиз раҳбарининг 2018 йил 27 июньдаги Фармони билан тасдиқланган “Ёшлар – келажагимиз” Давлат дастури ижроси доирасида бунёд этилган гузар 26 нафар йигит – қизни ўз бағрига олди. Улар тикувчилик устахонаси, озиқ-овқат маҳсулотлари, китоблар дўкони, сабзавотлар растаси, гўзаллик салони, мобил алоқа воситалари таъмири, соғломлаштириш маркази сингари ўндан ортиқ шохобчаларда аҳолига хизмат кўрсатадилар.\nСойбўйи маҳалласида яшовчи хусусий тадбиркор Алишер Расулов саъй-ҳаракати билан қуриб битказилган ва жиҳозланган гузарга 600 миллион сўмдан зиёд сармоя йўналтирилди. Яқин вақт ичида бу ерда фаолият турлари кенгайиши ҳисобига қўшимча равишда яна 10 та ишчи яратилади.\nТаъкидлаш лозимки, тумандаги яна уч маҳалла - Яйдоқ, Хўжаобод ва Шўрариқда ҳам замонавий “Ёшлар меҳнат гузари” барпо этилмоқда.


Инсоният янги хавфли пандемиядан огоҳлантирилди | Qalampir.uz\nИнсоният янги хавфли пандемиядан огоҳлантирилди\nБу қизиқ\t25 Май 20:19 16191\nДунёда коронавирусдан ҳам хавфли вирус пайдо бўлиши мумкин — ЖССТ\nМаймунлардаги чечак касаллиги дунёда янги эпидемияларни келтириб чиқариши мумкин. Бундай тахминни илгари сураётган россиялик олимлар бу инфекция инсониятга тождор вирусданда жиддийроқ хавф солиши мумкинлигини таъкидламоқда.\nМосква давлат университети Биология факультети вирусология кафедраси профессори Алексей Аграновскийнинг сўзларига кўра, бу вирус ҳақиқатан ҳам хавфли бўлиши мумкин, маймунларда учрайдиган чечаклар азалдан янги эпидемияларни келтириб чиқарган.\nМаймунларда кузатиладиган янги турдаги чечак фанда Моnkeypox вируси дейилади. У похвируслар оиласига тегишли. Одам вирусга чалинган жониворнинг қони, биологик суюқлиги ва териси ҳамда узоқ муддатли бевосита мулоқот вақтида ҳаво томчилари орқали касалликни юқтириб олиши мумкин.\nАсосий аломатлар: кучли бош оғриғи, юқори ҳарорат, мушакларда оғриқ, лимфа тугунлари шишиши, терида тошма (кўпинча юз, кафт ва оёқларда) пайдо бўлишидир.\nВирусология профессори Александр Чепурнов Алексей Аграновскийнинг фикрига қўшилди, аммо у маймунлардан одамларга чечак юқиши эҳтимоли жуда камлигини қўшимча қилди. Унинг сўзларига кўра, бундай ҳолатлар жуда кам учрайди ва юқумлилик даражаси паст. Бундан ташқари, олимнинг таъкидлашича, чечакка қарши вакцина мавжуд бўлиб, уни такомиллаштириш давом этмоқда.\n“Мавжуд вакцина жуда самарали, аммо реактоген (жиддий салбий реакцияларни келтириб чиқарадиган) экан, бир қатор олимлар ўз ишларини давом эттирмоқдалар”, деди Чепурнов.\nМоnkeypox’нинг дастлабки турлари инсониятни азоб-уқубатларга олиб келган энг даҳшатли вирусли касалликлардан бири бўлган. Унга чалинган ҳар ўн кишидан учтаси ҳалок бўлган. Тирик қолганлар кўпинча ногирон ёки кўр бўлиб қолган.\n1980 йилда аҳолини иммунизация қилиш бўйича глобал миқёсдаги саъй-ҳаракатлардан сўнг, дунё бўйлаб чечак расман йўқ қилинди. Жаҳон соғлиқни сақлаш ташкилоти ушбу тадбирни тарихдаги энг муваффақиятли эмлаш кампанияси сифатида нишонлаган эди.\n20 Июль 09:50 37621\n21 Июль 13:00 33878\n21 Июль 21:00 33624\n21 Июль 10:21 33493\n22 Июль 20:43 31621


Ғалаба боғида шод кезар руҳлар | "Маърифат" тарғиботчилар жамияти\nБу дориломон кунларни раҳматли отам кўрганида беармон ўтарди...\nКўп ўтмасдан Суннатилла ва Омон амакимларимдан қора хат келганида қайғудан Эшбек бувамнинг кўзлари кўрмай қолган экан. Хаста юраги ҳам кўп ўтмай уришдан тўхтаган...\nТўрт ўғлини қайта кўриш бувамга, отани сўнгги манзилга кузатиш шу ўғлонларига насиб этмаган...\nФашист ўлсин илойим” -\nУруш балоси не эканлигини гўдакликдан ҳис этиб улғайганмиз. Ўнг қўлининг ярмидан жудо бўлиб келган отам тинчлик, осойишта ҳаёт қанчалик бебаҳо неъматлиги ҳақида гапирганида шундай дориломон кунларни кўрмай кетган акалари, сафдошларини эслаб, кўзлари ёшланарди...\n– Урушнинг дастлабки кунлари Самарқандда генерал Миркомил Миршаропов бошчилигида “Ўзбек дивизияси” ташкил этилганини яхши биламиз. Ўзбек ўғлонлари кўрсатган қаҳрамонликлар ҳақида кўп китоблар ёзсак арзийди. Афсуски, шу кунга қадар ёзилганлари жуда кам...\n– Ростов шаҳри атрофида жанглар қаттиқ бўлганди,– дея чуқур тин олиб сўзларди отам.– Ўшанда полкимиз душманнинг катта қисмини асир олгани сира ёдимдан чиқмайди. Уларнинг 30 та танки, 17 та тўп ва 30 пулемёти, 250 та ҳарбий машиналари, анжом-аслаҳалари қўлга киритилганди. Ўшанда Собир Раҳимов ва кўплаб жангчилар турли орден ва медаллар билан тақдирланган эдик. Ҳаммамизга туғишган акамиздек қадрдон бўлиб қолган Собир Раҳимов 1942 йил ёз ойларида дивизия командири этиб тайинланди. Ўзбек ўғлонининг жанговар салоҳияти, саркардалик қобилиятига яраша берилган бу вазифа биз учун шараф эди. Шундай ғурур билан жангга кириб, уч ой орасида душманнинг 8 минг аскар ва офицерини қириб ташлаганимиз ҳақида фронт газеталарида ҳам мақолалар ёритилган эди... Собир Раҳимов бошлиқ дивизия Краснодар йўлидаги душман мудофаасининг 3 линиясини босиб ўтиб, шаҳар озод этилишига улкан ҳисса қўшгани катта воқеа бўлган. 1943 йил март ойида Собир Раҳимовга генерал-майор унвони берилганида барча ўзбек аскарлари жуда фахрланган. Шу тариқа полкимиз жангчиларини ардоқлаб «Раҳимовчилар» деб атайдиган бўлганди. «Раҳимовчилар» энг қийин шароитларда зафар қозониш рамзи бўлиб қолганини барча эътироф этарди. Оддий халқ ичидан чиққан ва ҳаммага бениҳоя меҳрибон инсон Собир Раҳимов ҳар бир аскар учун туғишган оға-инидек бўлиб қолган эди. Уруш пайти жангчиларга руҳ ва мадад берадиган куч – шу меҳр ришталари бўлган. Биз Собир ака тимсолида ўзбекнинг ҳақиқий ғурурини, матонатини кўрардик ва ундан ўрнак олишга интилардик. Белорусь тупроғида кечган жангларимизда генерал-майор Собир Раҳимовнинг ҳарбий саркардалик маҳоратига маршаллар тан бергани ҳақида эшитиб, ғурурланардик. Бу ғурур катта куч бағишлар ва фақат ғалабага ундарди.\n1943 йилда турли қисмлардан саралаб олинган мутахассислардан иборат разведкачилар отряди ташкил этилган экан. Бир нечта зобит ва аскарлардан иборат бу отряднинг вазифаси: бир амаллаб душманнинг орқа қисмига ўтиб олиш ва энг муҳим объектларини ўрганиш экан. Кўпинча қоронғу кечаларда ботқоқлар кечиб, айланма йўллар орқали белгиланган манзилга етиб олишар ва аниқланган объектлар харитасини чизиб, барча маълумотларни рация орқали қўшинларимизни хабардор этишаркан. Шу тариқа душманнинг жуда кўп объектлари яксон қилинган. Отамнинг ҳикоя қилишича, фашистлар бир гал разведкачиларни сезиб қолиб, ўққа тутишган, бомбалар ёғдиришган. Шу маҳал аниқ мўлжални олиб келишган қўшинларимиз бу отрядни муқаррар фалокатдан сақлаб қолишган. Шундай омонсиз жанглардан бирида отамнинг ўнг қўлидан бир қисмини снаряд парчалари узиб кетади, умуртқаси ҳам жароҳатланади. Отам ҳарбий госпиталда анча даволанишига тўғри келади. Бу пайтга келиб уруш тақдири ҳал бўлиб қолган, фашист босқинчилари тум-тарақай чекинаётган эди. Шунда Олий қўмондонлик томонидан “ярадорлар орасида ўқитувчилар бўлса, заҳирага бўшатилсин, уларга юртига қайтиб мактабларни қайта очиш вазифаси юклатилсин”, деган мазмунда буйруқ чиқади. Шу тариқа кўкси орден-у медалларга тўлганча юртига қайтган...\n– 1945 йил 26 март куни генерал-майор Собир Раҳимовнинг жангда қаҳрамонларча ҳалок бўлгани ҳақида машъум хабарни эшитганда туғишган жигаргўшамиздан айрилгандек йиғладик,– дея хотирларди отам.– Ғалабага эришиш арафасида қаҳрамонларча ҳалок бўлган қўмондонимиздан жудо бўлиш нақадар оғир эди. Кўз ўнгимда ўзбек генераллари ҳамон савлат тўкиб тургандек туюлаверади. Фақат... шунча қаҳрамонлик кўрсатган генерал-майор Собир Раҳимовга нега қаҳрамонлик унвони берилмаганини тушунмасдик. Унга ҳатто маршаллик унвонини беришса ҳам арзирди... Шукрки, она шаҳри Тошкентда дафн этилган ўзбек генералига вафотидан 20 йил ўтиб бўлса-да Совет Иттифоқи қаҳрамони унвони берилган.\n1980 йили ўрта мактабни тамомлаган кезларим отам мени Тошкент давлат университети (ҳозирги Мирзо Улуғбек номидаги Ўзбекистон Миллий университети) Журналистика факультетига бошлаб келди. Таниш-билиши бўлмаган қишлоқ боласига кириш имтиҳонларида паст баҳо қўйилганини тушунса бўлади... Бироқ, ўша даврда уруш ногиронларининг фарзандлари олий ўқув юртларига “конкурссиз қабул қилинсин”, деган мазмунда ҳукумат қарори чиққан экан!\nОтам қачон Тошкентга келса албатта Собир Раҳимовнинг маҳобатли ҳайкали қошида узоқ ўйга чўмиб ўтирарди. Собиқ қўмондонини зиёрат қилиш асносида у билан руҳан “дардлашаётгандек” бўларди. Гоҳо отамнинг кўзларида шашқатор ёшларни кўриб эзилиб кетардим...\nОрадан кўп ўтмай урушда "темир генерал" деб ном қозонган Собир Раҳимов ҳайкали негадир олиб ташланганида юрагим дарз кетганди...


Менга секс таклиф қилишса, бунга қандай қарши тура оламан?\n1- САВОЛ Мен кимман?\n2- САВОЛ Нега ташқи кўринишим ҳақида ташвишланаман?\n3- САВОЛ Ота-онам билан қандай тил топишсам бўлади?\n4- САВОЛ Хатоларимни қандай тўғриласам бўлади?\n5- САВОЛ Мактабда безориларга дуч келганда нима қилсам бўлади?\n6- САВОЛ Тенгдошларнинг таъсирига қандай қарши тура оламан?\n7- САВОЛ Менга секс таклиф қилишса, бунга қандай қарши тура оламан?\n8- САВОЛ Жинсий зўрлаш ҳақида нимани билишим керак?\n9- САВОЛ Эволюцияга ишонсам бўладими?\n10- САВОЛ Муқаддас Китоб менга қандай ёрдам бериши мумкин?\nТИЛИДА ЎҚИШ абе абуи абхаз австралия имо-ишора адангме аймара албан алур америка имо-ишора арабча аргентина имо-ишора арман ассам атие африкаанс ачоли бамана баск басса (Камерун) батак (каро) батак (сималунгун) батак (тоба) бауле бенгала биак бикол бислама болгар боливия имо-ишора бошқирд булу ваиунаики валенсий валлий валяйта везу венгер венгер имо-ишора венесуэл имо-ишора вьетнам га галисий ган гере гереро гокана грек грузин гуарани гужарати дамара дат даяк нгаджу деху дигор занде зулу ибан ибанаг ибинда иврит игбо илоки инглиз индонез исоко испан итальян итальян имо-ишора йоруба йулу кабил кабувердьяну кана каннада каонде карен (сго) карифуна каталан качиквел (ғарбий) квангали квебек имо-ишора кекчи кечуа (Анкаш) кечуа (Аякучо) кечуа (Боливия) кечуа (Имбабура) кечуа (Куско) кечуа (Чимборасо) кикамба киконго кикуйю килуба кимбунду кинамванга киньяруанда кипенде кирибати кирунди кисонге киче колумбия имо-ишора конго конкани (лотин ёзувида) корейс корейс имо-ишора коса косрае креол (Белиз) креол (Гаити) креол (Гвинея-Бисау) креол (Маврикий) крио куаньяма кхмер ламба латиш ленже лингала литва лози ломби луганда лунда луо лўли (Македония) лўли (Македония) кирилл ёзувида майя македон макуа малагаси малайя малаялам мальта мам мамбуе-лунгу мапуче маратҳ масатек (Уаутла) мексикан имо-ишора мизо михе монгол мьянма навахо науатль (Герреро) науатль (Хуастека) науйтль (марказий) нгангуела нгаубере ндау ндебеле ндебеле (Зимбабве) ндонга немис неосоломоник непал нзема ниас нидерланд норвег ньюнгве ньянека ньянжа озарбайжон озарбайжон (кирилл ёзувида) окпе олуконзо оромо осетин отетела отоми (Мескиталь водийси) палау пангасинан панжоб панжоб (шахмукхи) папьяменто (Аруба) папьяменто (Кюрасао) парагвай имо-ишора перу имо-ишора пижин (Камерун) пижин (Нигерия) поляк поляк имо-ишора понапе португал португал (Португалия) ротума румин руньянкоре рус рус имо-ишора руторо руунд самар-лейте самоа сангир санго сапотек (истмус) сапотек (лачигири) свати себуан сейшель креол сена сепеди серб серб (лотин ёзувида) сесото (Лесото) сидама сингал словак словен сранан-тонго суахили суахили (Конго) судан тагал таити тай тамил тандруй тараскан тви телугу тетум (Дили) тлапанек тожик тонга тоража тотонак тотор тохолабал трук тсвана тсонга тувалу тумбука турк туркман уйғур (кирилл ёзувида) украин урду урхобо фарер фижи фин фин имо-ишора фон форс француз хауса хилигайнон хинди хитой (путунхуа, анъанавий) хитой (путунхуа, соддалаштирилган) хмонг хорват цельталь цоцил чех чили имо-ишора чилуба читонга читонга (Малави) чичева чичемба чияо чокве чол чуваш шарқий увеа швед шитсва шона эве эдо эквадор имо-ишора эстон эфик яван якуба япон япон имо-ишора ўзбекча қирғиз қозоқ\nЁшларнинг 10 та саволига жавоблар\nНЕГА БУ МУҲИМ?\nСекс борасидаги қарорларингиз келажагингизга қаттиқ таъсир қилади.\nСИЗ ҚАНДАЙ ЙЎЛ ТУТГАН БЎЛАРДИНГИЗ?\nҚуйидаги вазиятни тасаввур қилинг: Хэзер Майк билан атиги икки ойдан бери учрашиб юришибди. Лекин Хэзерга худди улар бир-бирини бутун умр билгандек туюлади. Улар тинмасдан СМСлар ёзиб, соатлаб телефонда гаплашишади ва ҳатто бир-бирини бир сўздан тушунадиган бўлиб қолишди. Аммо энди Майк суҳбатдан кўра кўпроқ нарсани истаяпти.\nОхирги икки ой ичида Майк ва Хэзер шунчаки қўл ушлашиб, бир-бирини ўпиб қўйишарди, холос. Бир томондан, Хэзерга шу етарли бўляпти, лекин бошқа томондан, Майкни йўқотгиси ҳам йўқ. Чунки фақат у билан Хэзер ўзини чиройли ва керакли ҳис қилади. Қолаверса, у шундай деб ўйлайди: «Ахир биз бир-биримизни севамиз-ку!»\nАгар учрашиш учун етарлича катта бўлсангиз, Хэзернинг вазиятига тушганингизда, қандай йўл тутган бўлардингиз?\nТЎХТАБ, ЎЙЛАБ КЎРИНГ!\nСекс — Аллоҳ томонидан фақатгина турмуш қурганларга берилган инъомдир. Никоҳдан олдин секс билан шуғулланган инсон ушбу инъомга ҳурматсизлик кўрсатган бўлади. Бу, сизга совға қилинган чиройли кўйлакдан латта сифатида фойдаланиш кабидир\nМасалан, агар дарахтдан сакрасангиз ва қуш каби учишга ҳаракат қилсангиз, физиканинг тортишиш қонунини писанд қилмай, ўзингизга шикаст етказасиз. Ахлоқий қонун билан ҳам худди шундай. Мисол учун, «ўзингизни зинодан тийинглар» деган қонунга эътиборсиз бўлсангиз, бу ёмон оқибатларга олиб келиши аниқ. (1 Салоникаликларга 4:3)\nХўш, бу амрга риоя қилмасликнинг оқибатлари қанақа? Муқаддас Китобда бу ҳақда шундай дейилган: «Зино қилувчи, ўз баданига қарши гуноҳ қилаётган бўлади». (1 Коринфликларга 6:18) Қизиқ, қандай қилиб?\nТадқиқотларга кўра, никоҳдан олдин секс билан шуғулланган кўплаб ёшлар одатда қуйида келтирилган оқибатларнинг камида битта ёки ундан ҳам кўпроғини бошдан кечиришади.\nАФСУСЛАНИШ. Никоҳдан олдин секс билан шуғулланган кўплаб ёшлар кейинчалик бундан афсусланишади.\nИШОНЧСИЗЛИК. Сексдан сўнг йигит ҳам, қиз ҳам: «У яна ким билан ётиб чиққан экан-а?» — деб ўйлашни бошлайди.\nКЎНГИЛ ҚОЛИШИ. Аксарият қизлар йигитлар улардан нарса каби фойдаланишларини эмас, балки уларни ҳимоя қилишларини ич-ичидан исташади. Кўплаб йигитлар эса шуни пайқашдики, ширин сўзларга дарҳол учиб, рози бўлган қизлар уларни кейин қизиқтирмай қўяр экан.\nХулоса: агар сиз никоҳдан олдин секс билан шуғулланишга рози бўлсангиз, бебаҳо бир нарсани йўқотиб, номингизга доғ туширган бўласиз. (Римликларга 1:24) Қимматли танангизни бошқаларга бериб юбориш арзирмикан?\n«Ўзингизни зинодан тийиш» учун сизда куч ва ирода борлигини кўрсатинг. (1 Салоникаликларга 4:3) Бир кун келиб турмуш қурганингизда, ҳаққоний равишда жинсий муносабатда бўла оласиз. Ўшанда ташвиш, афсусланиш ва никоҳдан олдин секс билан шуғулланишнинг аянчли оқибатларидан холи равишда жинсий алоқадан тўлиқ завқ олишингиз мумкин бўлади. (Ҳикматлар 7:22, 23; 1 Коринфликларга 7:3)\nНИМА ДЕБ ЎЙЛАЙСИЗ?\nАгар инсон сизни чиндан ҳам яхши кўрса, у жисмоний ва ҳиссий соғлигингизга хавф туғдирадими?\nИнсон сизга ростдан ҳам ғамхўрлик қилса, Худо билан муносабатларингизни бузишга ундайдими? (Ибронийларга 13:4)\nФАҚАТ ҚИЗЛАР УЧУН\nБаъзи йигитлар, улар билан жинсий алоқада бўлган қизга ҳеч қачон уйланмасликларини айтишади. Нима сабабдан? Чунки улар бокира қизларни маъқул кўришади.\nБу сизни ҳайрон қолдирдими? Ёки ҳатто жаҳлингизни чиқардими? Ундай бўлса, шуни ёдда тутингки, кино ва телевизорда ўсмирлар орасидаги сексни чиройли қилиб, зарарсиз бир кўнгилхушликдек ёки ҳатто чин севги каби кўрсатишади.\nЛекин содда бўлманг! Сизни никоҳдан олдин секс билан шуғулланишга кўндирмоқчи бўлганлар ўз манфаатини кўзлашади, холос. (1 Коринфликларга 13:4, 5)\nФАҚАТ ЙИГИТЛАР УЧУН\nАгар учрашаётган бўлсангиз, ўзингизга шундай савол беринг: «Мен учрашиб юрган қизга ростдан ҳам ғамхўрлик қиляпманми?» Жавобингиз «ҳа» бўлса, унда қандай қилиб буни яққол кўрсата оласиз? Аллоҳнинг қонунларига риоя қилиш учун кучга, васвасали вазиятлардан қочиш учун доноликка ва яхши кўрган инсонингизнинг манфаатини кўзлаш учун севгига эга бўлинг.\nАгар шундай фазилатларга эга бўлсангиз, сиз учрашиб юрган қиз ҳам ўзини ахлоқан пок бўлган шунамлик қиз каби ҳис қилади. Зероки, у: «Севгилим меникидир, мен эса уникиман»,— деб айтган эди. (Гўзал қўшиқ 2:16) Қисқаси, яхши кўрган қизингиз сизни янада кўпроқ севадиган бўлади.\nАгар кимдир сизга секс билан шуғулланишни таклиф қилиб: «Мени яхши кўрсанг, таклифимга рози бўласан»,— деса, сиз қатъийлик ила унга: «Мени яхши кўрсанг, буни мендан сўрамаслигинг керак!» — деб айтинг.\nЎзга жинсдаги киши билан қандай йўл тутиш кераклиги масаласида қуйидаги қоидага риоя қилиш яхшидир: агар ота-онангиз қайсидир нарсани қилаётганингизни кўришларини истамасангиз, унда бу ишни қилманг.\nСизга кимдир секс билан шуғулланишни таклиф этса, қандай жавоб берардингиз?\nҚайси вазиятлар туфайли «йўқ» деб жавоб қайтариш сиз учун қийин кечиши мумкин?\nБу вазиятлардан қандай қочсангиз бўлади?\nАудио ёзувларни юклаш усуллари


Ёш амалдорлар келажакда мансабпараст бўлиб қолишмайдими? - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 27 Феврал 2019\tКӯришлар: 581\nКомитет раисининг сўзларига кўра, ўтган йилда 517та бўш иш ўринлари ярмаркаcи ташкил этилган бўлиб, уларда 16 минг 272 нафар иш жойига эга бўлган бўлса, 9 минг 779 нафар қайта ўқиш курсларига жалб этилган.\nШу билан бирга, ўтган йилда 51 минг кишига ишсизлик мақоми берилган, шундан 22 мингини ёшлар ташкил этади.\n«2016-2018 йиллар учун Тожикистон Республикасида ёшларни ижтимоий ривожлантириш миллий дастури» доирасида ҳамда тегишли маҳаллий тузилмалар билан ҳамкорликда 8 минг 661 нафарни қамраб олган 228та атласу адрас, гилам тўқиш, тикувчилик, қуроқдўзлик, қандолатчилик, миллий ҳунарлар ҳамда рус, инглиз тиллари ва компютерни ўрганиш курслари таъсис этилгани маълум қилинди.\nМатбуот анжумани чоғида, бугун ёшларни раҳбарлик лавозимларига тайинлаш масаласи қизғин баҳсларга сабаб бўлди. Баъзи журналистлар 30 ёшгача бўлган ёшларнинг масуълиятли раҳбарлик вазифаларига тайинланиши уларнинг келгусида мансабпараст бўлиб қолишларига сабаб бўлади, деган фикрни илгари суришган бўлса, комитет раиси Аҳтам Абдуллозода бугунги ёшларимизнинг аксарияти билимли, масъулиятли ва ташаббускор эканликларига урғу берди.\n- Агар Ёшлар билаш ишлаш ва спорт комитети мисолида оладиган бўлсак, марказий аппарат ва жойлардаги бўлимларимизда фаолият юритаётганларнинг аксариятини ёшлар ташкил этади, - дейди Аҳтам Абдуллозода. - Қолаверса, раис ўринбосарлари ҳам ҳали жуда ёш бўлган иқтидорли кардлардир. Шахсан ўзим, комитет қошида фаолият юритадиган волонтёрлар клуби аъзоларига баъзида мушкул ва жиддий масъулият талаб қилинадиган вазифаларни юклайман. Улар зиммасидаги мажбуриятларни юқори даражада бажаришади. Шунинг учун ҳам, бугунги ёшларимизга ишонч принципи юзасидан эътиқодда бўлмоғимиз шарт. Бу эса, иқтидорли ва ташаббускор кадрлар етишиб чиқишига хизмат қилади.\nАҳтам Абдуллозоданинг фикрича, ёш бўлишига қарамай юксак мартабаларга эришган йигит-қизлар ўз устозлари кўмагидан юз ўгирмаслиги керак. Зеро, улар кўп йиллик ҳаёт тажрибасига эгадирлар. Бундай тажрибалардан самарали фойдаланиш мақсадга мувофиқдир.\nМамлакатда спортни ривожлантириш ва оммавийлаштиришга алоҳида эътибор қаратилаётганлиги маълум. Расмий статистик маълумотларга қараганда, республикада 9 минг 319та спорт иншооти мавжуд экан. Шундан 122та стадион, 6 минг 619та спорт майдони, 1 минг 702та спорт зали, 88та сузиш ҳавзаси ва 788та махсус спорт иншоотлари-ю мажмуалари ҳисобланади.\nЯратиб берилган шароит ва имкониятлар замирида спортчиларимиз кўплаб республика ва халқаро мусобақаларда иштирок этиб, фахрли ўринларни эгаллашган ва давлатимиз байроғини баланд кўтаришган.\nМисол учун, ўтган йилда мамлакат жамғармасига 467та, жумладан, 151та олтин, 103та кумуш ва 213та бронза медаллари олиб келинган.\nМатбуот анжуманида журналистлар соҳада қўлга киритилган бошқа ютуқлар ва мавжуд камчиликлару мушкулликлар ҳақидаги саволларига атрофлича жавоб олишди.\nГулнора Ҳасанзода: - Туғилиш кўпаймоқда\n2018 йилда фуқаролик ҳолатини расмий рўйхатдан ўтказиш агентлиги 228,9 минг нафар янги туғилган чақалоқлар (аввалги йиллардаги туғилишни ҳисобга олмаганда) ва 32,3 минг ўлим ҳолати, жумладан, 2,4 мингта бир ёшгача бўлган болалар ўлимини қайдга олганини хабар қилди Тожикистон Республикаси Президенти ҳузуридаги Статистика агентлиги раиси Гулнора Ҳасанзода йил якунига бағишланган матбуот анжуманида.\nТуғилиш ва ўлимнинг умумий коэффициенти олдинги ҳисобларга қараганда, минг нафар аҳолига 25,4 ва 3,6 нафар тўғри келади.\nРеспубликамизда ҳисобот даврида 2017 йилга нисбатан, 0,7 фоиз туғилиш кўпайган. Туғилишнинг ўсиши, асосан, Суғд, Хатлон вилоятлари ва Душанбе шаҳрида бўлиб, Тоғли Бадахшон мухтор вилояти ва республика бўйсунишидаги ноҳияларда эса, камайгани аниқланган.\n- Ўлим ҳолати 2017 йилга нисбатан 1,6 фоиз камайган бўлиб, 32,3 минг нафарни ташкил қилади. Бундай ҳолат Суғд вилоятидан ташқари қарийб республиканинг ҳамма минтақаларида пасайган. Тоғли Бадахшон мухтор вилоятида 2,5 фоиз (981 нафар), Хатлон вилоятида 0,3 фоиз (11,2 минг нафар), Душанбе шаҳрида 4,8 фоиз (2,4 минг нафар) ва республика бўйсунишидаги ноҳияларда 5,2 фоиз (6,5 минг нафар)га камайган бўлса, Суғд вилоятида эса, 0,2 фоиз кўпайган бўлиб, 11,1 минг нафарни ташкил қилади, - деди Гулнора Ҳасанзода.\nШунингдек, мамлакат ҳудудида рўйхатга олинган никоҳ сони 2017 йилга нисбатан 4,9 фоиз кўп ёки 82,4 минг оилани ташкил қилган.\nҲисобот даврида қайддан ўтган ажралишларнинг умумий сони 11 мингтани ташкил қилиб, 2017 йилга нисбатан, 9,4 фоиз (948та)га ошган. Ажралишларнинг кўпайиши Тоғли Бадахшон мухтор вилоятидан ташқари қарийб республиканинг ҳамма минтақаларида кўзга ташланади. Суғд вилоятида ажралишлар сони 0,1 фоизга кўпайган бўлиб (4046та), Хатлон вилоятида 30,0 фоиз (2378та), Душанбе шаҳрида 13,0 фоиз (1777та) ва республика бўйсунишидаги ноҳияларда эса, 8,0 фоиз (2643та)ни ташкил қилади. Тоғли Бадахшон мухтор вилоятида эса, ҳисобот даврида ажралишлар сони 5,4 фоизга камайгани (156та) рўйхатга олинган.\nФайзиддин ҚАҲҲОРЗОДА: - МИЛЛИЙ ИҚТИСОДИЁТнинг РИВОЖЛАНИШИ ТАЪМИНЛАНДИ\n- 2019-2021 йиллар – Қишлоқлар, сайёҳлик ва халқ ҳунармандчилигини ривожлантириш йилларига бағишланган тадбирлар доирасида Молия вазирлиги бир қатор ишларни амалга оширмоқда, - деди Тожикистон Республикаси молия вазири Файзиддин Қаҳҳорзода журналистлар билан ўтган йил якунига бағишланган матбуот анжуманида учрашиб. – Бизнинг бу йўналишда халқаро ташкилотлар маблағларини жалб этиб, қишлоқлар, сайёҳлик ва халқ ҳунармандчилигини ривожлантириш учун янги лойиҳаларни татбиқ этиш режаларимиз бор.\nМолия вазири журналистларга тақдим этган маълумотларга кўра, ўтган йили мамлакат ички маҳсулотлари ҳажми 68,8 миллиард сомонийни ташкил этиб, унинг ўсиш тезлиги 107,3 фоизни ташкил этди.\n2017 йил кўрсаткичларига солиштирганда, мамлакатда саноат соҳаси 11,8, қишлоқ хўжалиги 4,0, савдо муомаласи 15,4, барча маблағ ўтказиш манбаларидан асосий сармояларга маблағ ўтказиш 7,8, хорижий савдо муомаласи 6,3 ва аҳолига пуллик хизмат кўрсатиш 2,1 фоизга тараққий этганлиги маълум бўлди.\n- Ўтган йили давлат бюджетининг умумий даромади 23,3 миллиард сомонийни ташкил этди, - деди Ф. Қаҳҳорзода. – Бу кўрсаткич режанинг 100,3 фоиз бажарилганлигини кўрсатади. Маблағлар тушуми режага нисбатан 71,4 миллион сомоний ва 2017 йилга нисбатан 3,8 миллиард сомоний ортиқ бўлди.\nМолия вазирининг таъкидлашича, ўтган йили Тожикистон Республикаси Ҳукумати ва Европа Иттифоқи ўртасидаги Инсон қувватлари тараққиёти 2-дастури доирасидаги келишувга биноан, Европа Иттифоқининг 9,3 миллион евро ҳажмидаги маблағи бюджетни қўллаб-қувватлаш учун жалб этилди.\n- Давлат бюджетининг харажат қисми 2018 йил бюджетнинг аниқ даромадлари доирасида йўлга қўйилиб, мамлакат иқтисодиётига 24,1 миллиард сомоний йўналтирилди, - деди Тожикистон Республикаси молия вазири. – Бу кўрсаткич 2017 йилга нисбатан 1,8 миллиард сомонийга ортиқдир. Давлат бюджетидан ижтимоий соҳаларга йўналтирилган маблағ 10,4 миллиард сомонийни ташкил этди.\nМатбуот анжуманида вазирлик фаолиятининг бошқа жиҳатларига ҳам кенг тўхтаб ўтилди.\n- Айни пайтда вазирлик марказий аппаратида 265 нафар давлат хизматчиси фаолият юритади, - деди Ф. Қаҳҳорзода. – Ходимларнинг 173 нафари ёки 65,3 фоизини эркаклар ва 92 нафар ёки 34,7 фоизини аёллар ташкил этади.\nМолия вазири журналистлар томонидан берилган кўплаб саволларга атрофлича жавоблар қайтарди.\nХатлон вилояти Леваканд шаҳри меҳнаткашлари ҳам Тинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмоннинг кўрсатмалари асосида 2018 йилда ижтимоий, иқтисодий соҳаларда яхши натижаларга эришишди, - деди матбуот анжуманида Леваканд шаҳар ҳукумати раиси Санавбар Самизода.\nНатижалар таҳлилига кўра, 2018 йили солиқ режаларининг бажарилиши бюджетдан ташқари ва ижтимоий солиқ тўловлари 101 фоизга таъминланди ҳамда маҳаллий бюджетга 42 миллион 268,4 минг сомоний киритилди. Бу режага нисбатан бир миллион 229,9 минг сомоний кўпдир.\nШаҳар бюджетининг харажат қисми 99,5 фоиз бажарилди. Бу йиллик режада белгиланган 27,5 миллион сомоний, бюджет ҳисобидан 27,3 миллион сомоний маблағ ўтказилди. Жумладан, ҳукумат сектори ва давлат бошқарувига 100, маориф соҳасига 100, соғлиқни сақлашга 99, ижтимоий суғурта 100, турар жой-коммунал хизмат хўжалигига 100, маданият соҳасига 100 ҳамда қишлоқ хўжалигига 96 фоиз маблағ ўтказилди.\nСаноат маҳсулотлари ишлаб чиқариш ҳажми 233,6 миллион сомонийга етказилиб, бу ўтган йилга нисбатан, 14,8 миллион сомоний ортиқ ва режага нисбатан 104,6 фоизни ташкил этади.\nТожикистон Республикаси Ҳукуматининг қўллаб-қувватлаши ва мустақиллигининг 30 йиллиги муносабати билан «Тожикгазсаноат» ширкати томонидан Ёвон-Леваканд газ таъминоти тармоғининг тортиб келиниши қувонарли ҳолдир. Таъкидлаб ўтиш жоизки, мустақилликнинг 30 йиллигига бағишлаб, 148,3 миллион сомонийлик юбилей иншоотлари қурилиши режалаштирилган. Жумладан, 2018 йили 8та қурилиш иншооти 2,5 миллион сомонийга, 2019 йили 18та қурилиш иншооти 9,5 миллион сомонийга, 2020 йилда 36та қурилиш иншооти 108,8 миллион сомонийга ва 2021 йилда 23та иншоот 27,5 миллион сомонийга бунёд этиш мўлжалланган. Юқорида айтиб ўтилган қурилиш иншоотларидан, 5таси маориф соҳаси, 5таси соғлиқни сақлаш тизими ва қолган иншоотлар ижтимоий соҳага кўзланган.\nХИЗМАТ КЎРСАТИШНИНГ ЯНГИ ЭЛЕКТРОН МОДУЛЛАРИ\n- Ўтган йили солиқ ва бошқа мажбурий тўловлар режаси 100,6 фоиз ижро этилди, - деди Тожикистон Республикаси Ҳукумати қошидаги Солиқ комитети раиси Нусратулло Давлатзода 2018 йил якунига бағишланган матбуот анжуманида. – Бюджетга 10 миллиард 523,3 миллион сомоний даромад келтирилди. Бу кўрсаткич режадагидан 62,6 миллион сомонийга ортиқдир.\nКомитет раисининг маълумотига кўра, 2018 йил солиқ ва тўловлар режаси Тоғли Бадахшон мухтор вилоятида 110,5, Хатлон вилоятида 100,6, Суғд вилоятида 104,3, Душанбе шаҳрида 100,4 фоиз бажарилган. Шу билан бирга солиқ тўловчи манбалар кўпаймаганлиги боис, икки тур солиқлар режаси бажарилмай қолди: қўшимча қиймат солиғи – 84,3 фоиз ва жисмоний шахслар даромади солиғи - 98,2 фоиз бажарилди, холос.\nЖорий йилнинг 1 январигача солиқ қарзлари қолдиғи 725,7 миллионни ташкил этиб, бу кўрсаткич 2018 йилнинг 1 январига нисбатан 45,4 миллион сомоний камайган.\n- Тожикистон Республикаси Президенти муҳтарам Эмомали Раҳмоннинг кўрсатма ва топшириқларини ҳаётга татбиқ этиш, шунингдек, фуқаролар ва солиқ тўловчиларга хизмат кўрсатиш даражасини такомиллаштириш мақсадида, хизмат кўрсатишнинг бир нечта янги электрон модуллари ҳамда солиқни маъмурийлаштириш модуллари тайёрланиб, йўлга қўйилди, - деди Н. Давлатзода.\nСолиқ комитети раисининг маълумотига кўра, ҳисобот даврида 4300 нафар фуқаро давлат қайдидан ўтиш учун электрон шаклда мурожаат этишиб, бу йўналишда хизмат кўрсатишнинг мазкур турини такомиллаштириш ишлари давом этмоқда.\nЖаҳон миқёсида кенг йўлга қўйилган нақд пулларсиз ҳисобларни тенглаштириш усули Тожикистон Республикаси Ҳукуматининг 2014 йил 31 декабрдаги «Банк тўлов карталари орқали нақд пулларсиз ҳисобларни тенглаштиришни кучайтириш тадбирлари тўғрисида»ги 815-қарори асосида Солиқ комитетининг сайтида хизмат кўрсатишнинг янги шакли жорий этилди. 2018 йилнинг биринчи майидан бошлаб, солиқ тўловчилар «Амонатбонк» банки хизмат кўрсатиш нуқталарига келмасдан, кўчмас мулк, ер, транспорт воситалари солиқлари ва давлат божини тўлов карталари орқали амалга ошира оладилар. Бугунгача хизмат кўрсатишнинг бу усулидан 140 мартадан кўпроқ фойдаланилди.\n- Нақд пулларсиз карталар орқали ҳисобларни тенглаштириш хизмат кўрсатишнинг янги замонавий усули бўлиб, солиқ тўловчилар секин-аста унга одатланмоғи давру замон талабидир, - деди Н. Давлатзода. – Бу йўналишда биз солиқ тўловчилар ўртасида тарғибот-ташвиқот ишларини кенг йўлга қўйганмиз.\nМатбуот анжумани савол-жавоблар тариқасида жуда самарали ўтди.\nТашқи савдо обороти ҳажми ошди\nБожхона статистика маълумотларига кўра, 2018 йилда Тожикистон Республикаси ташқи савдо обороти 4 218,2 миллион АҚШ долларини ташкил этган. Бу 2017 йилга нисбатан 470,5 миллион АҚШ доллари ёки 13 фоизга зиёд демакдир. Бу ҳақда Тожикистон Республикаси Ҳукумати қошидаги Божхона хизмати бошлиғи Хуршед Каримзода матбуот анжумани чоғида маълум қилди.\nТашқи савдо оборотининг умумий ҳажмидан 3 144,4 миллион АҚШ доллари импорт ва 1 073,0 миллион АҚШ доллари экспорт улушига тўғри келади.\nЎтган йилда республикамизда ишлаб чиқарилган ва етиштирилган маҳсулотларнинг 27,9 фоизи Қозоғистон, 25,8 фоизи Туркия, 14,5 фоизи Ўзбекистон ва қолган қисми бошқа мамлакатларга экспорт қилинган.\nИмпорт маҳсулотлари эса, 30,8 фоиз Россия, 18,9 фоиз Хитой, 17,1 фоизи Қозоғистон ва бошқа давлатлардан келтирилган.\nБожхона хизмати бошлиғи Хуршед Каримзода мамлакатга ноқонуний маҳсулотларнинг олиб кирилиши борасида тўхталиб, бу ҳолат кўпроқ Тожикистон ва Қирғизистон ўртасидаги аниқланмаган чегара қисмидан ўтказилиши ҳолатлари борлигини эслатиб ўтди.\nСўнгги икки йилда қўшни Ўзбекистон Республикаси билан савдо-иқтисодий муносабатларда кузатилган ижобий кўрсаткич натижасида, мамлакатлар ўртасидаги савдо обороти ҳажми ҳам кескин ошган.\n- Агар 2015 йилги маълумотларга юзланадиган бўлсак, Тожикистондан Ўзбекистонга 8,8 миллион АҚШ доллари ҳажмидаги маҳсулотлар экспорт қилинган. Ўтган йилда экспорт ҳажми 155,3 ва импорт 126,3 миллион АҚШ долларига баробар бўлди, - дейди Хуршед Каримзода.\nМатбуот анжумани давомида ўтган йилда Божхона хизматининг жойлардаги божхона ҳуқуқбузарликларига қарши кураш тузилмалари ходимлари томонидан 4 минг 280та божхона қонунбузарликлари ҳолати аниқланган бўлиб, шундан 72тасини жиноят ташкил этгани маълум қилинди. Шунингдек, ҳисобот даврида 67та диний китобларнинг ноқонуний олиб кириш ва тарихий-маданий бойликларнинг республика ҳудудидан ноқонуний олиб чиқиб кетишликнинг 10 ҳолати аниқланган. Ушбу ҳолатлар юзасидан 9та жиноий ва 2та маъмурий ҳуқуқбузарлик ишлари очилган бўлиб, тегишли органларга юборилган.\nКадрлар масаласига тўхталган Хуршед Каримзоданинг маълум қилишича, ўтган йилда Тожикистон Республикаси меҳнат ва божхона кодекслари талабларига мувофиқ, 22 нафар ишга қабул қилиниб, 52 нафар божхона органларидаги вазифасидан бўшатилган. Шу билан бирга, 727 нафарнинг иш жойлари алмаштирилган.\n- Биз келажакда ҳам республикамизга ҳар қандай ноқонуний ва сифатсиз махсулотларнинг олиб кирилиши ҳамда юртимиздан олиб чиқарилиши ҳолатларига қарши қатъий курашамиз, - деди Хуршед Каримзода матбуот анжумани сўнгида.\nМеҳнат муҳожирлари ҳуқуқи ҳимоя қилинади\n– Меҳнат, муҳожирлик ва аҳолини иш билан таъминлаш соҳаси қонуний асосини мустаҳкамлаш мақсадида, вазирлик томонидан 19та ҳуқуқий-меъёрий ҳужжат, жумладан, 2та қонун, Тожикистон Республикаси Президентининг битта фармони, Тожикистон Республикаси Ҳукуматининг 14та қарори ҳамда 2та ўзаро тушуниш меморандуми лойиҳалари ишлаб чиқилди, - деди Тожикистон Республикаси Меҳнат, муҳожирлик ва аҳолини иш билан таъминлаш вазирининг биринчи ўринбосари Эмин Сангинзода матбуот анжуманида.\nЭмин Сангинзоданинг маълумотига кўра, мамлакат Президенти муҳтарам Эмомали Раҳмоннинг топшириқ ва кўрсатмалари асосида 2018 йил вазирлик таълим муассасаларида халқ ҳунармандчилигини ўргатиш ва миллий ҳунарлар қайта тикланишига катта эътибор қаратилди. Бу даврда 19 мингга яқин хотин-қизлар халқ ҳунармандчилигининг 28 тур қўл ҳунарларини ўрганишди. Ҳисобот даврида мамлакатда 1 минг 54та ҳунармандчилик марказлари бунёд этилди. Бу марказларда фуқаролар миллий ҳунарларни ўрганиш ҳамда маҳсулот ишлаб чиқариш билан машғул бўлишди. Шунингдек, уйларда 284та халқ ҳунармандчилиги маҳсулотлари ишлаб чиқариш корхоналари яратилди. Мазкур тадбирлар ишсиз аҳолини иш билан тамъинлашга қўшимча имконият туғдирди.\n- Яратилган янги иш жойларининг аксарияти мамлакатда аҳолини иш билан таъминлаш омили бўлиб, Тожикистон Республикаси Президенти ҳузуридаги Статистика агентлигининг маълумотига кўра, 2018 йил ҳуқуқий ва жисмоний шахслар томонидан 165 минг 924 янги иш жойи яратилган, - деди Э. Сангинзода. – Янги иш жойларининг 47,2 фоизи доимий, 23,8 фоизи муваққат ва 25,8 фоизи мавсумий иш жойларидир.\nМеҳнат, муҳожирлик ва аҳолини иш билан таъминлаш вазири биринчи ўринбосарининг журналистларга берган маълумотига кўра, 2018 йил вазирликнинг Россия Федерациясидаги муҳожирлик бўйича ваколатхонаси ходимлари муҳожирларнинг 35 минг 200та мурожаат ва аризаларини кўриб чиқиб, ваколатхона аралашуви билан муҳожирларнинг 32 миллион 372 минг рубл тўланмаган маблағлари мамлакатимиз фуқароларига ундириб берилган.\n- Вазирлигимизнинг Россия Федерациясидаги муҳожирлик бўйича ваколатхонаси ҳуқуқшунослари ёрдами билан фуқароларимизга нисбатан чиқарилган ноҳия судлари қарорлари Россия Федерацияси юқори судлари томонидан бекор қилинишига эришилди, - деди Меҳнат, муҳожирлик ва аҳолини иш билан таъминлаш вазирининг ўринбосари Нурулло Маҳмадуллозода. - Шунингдек, бу даврда ваколатхона дахолати билан республикамизнинг 12 минг 735 нафар фуқароси Россия Федерациясида доимий иш жойи билан таъминланди. Вазирлик келгусида ҳам меҳнат муҳожирлари ҳуқуқини ҳимоя қилади.\nМамлакат ички меҳнат муҳожирлиги масаласи матбуот анжумани пайтида қизғин баҳсларга сабаб бўлди.\n- Ички меҳнат муҳожирларини қайдга олиш ҳозирча имконсиздир, - деди Э. Сангинзода. – Асосан, мардикорчилик билан шуғулланувчи ички меҳнат муҳожирлари фаолияти норасмий бўлганлиги учун ҳам уларни қайдга олиш, ҳуқуқларини ҳимоя қилишда муаммолар мавжуд. Келгусида махсус марказлар ташкил этиб, бу мушкулликни ҳал этиш ниятимиз бор.\nЭмин Сангинзоданинг айтишига кўра, ички меҳнат муҳожирлари, умуман, ишсизлар сонининг ортиб бориши сабабларидан бири – хориж давлатлари, асосан, Россия Федерациясига айрим фуқароларимизнинг кириши тақиқланишидир. Депортация қилинган юртдошларимизни имкон қадар иш билан таъминлаш йўлида вазирлик бир қатор чора-тадбирларни йўлга қўйган. Умуман, ватандошларимизнинг хориж давлатларига меҳнат муҳожирлигига боришлари ўтган йили бир фоиз, беш йил илгаригига нисбатан яқин 40 фоиз камайганлиги мамлакатимизда яратилаётган янги иш жойлари ҳам сабаб бўлмоқда.\nБугун: 12-04-2021 08:48:10


Васлий Самарқандий Ғиждувоний ҳақида - Hidoyat.uz\nВаслий Самарқандий Ғиждувоний ҳақида\nАсосий саҳифа Мақолалар Васлий Самарқандий Ғиждувоний ҳақида\nЧоп этилди Dekabr 3, 2019 Васлий Самарқандий Ғиждувоний ҳақидаda fikr bildirishni o'chirish\nСаййид Аҳмад Васлий (XIX асрнинг иккинчи ярми ва XX аср бошлари) ўзбек ва тожик адабиётини ривожлантиришга катта ҳисса қўшган шоирлардан. Унинг ижоди ҳозиргача тўлиқ ўрганилган эмас. У йигирмадан ортиқ турли мавзудаги рисолалар муаллифидир. Араб, форс ва турк тилларида ижод қилган.\nВаслий Самарқандий ўз давридаги машҳур ургутлик шайх Эшон Валихоннинг муриди ва яқин кишиларидан бўлган. Эшоннинг ўғли Саййид Муҳйиддинхон ҳам ўз даврининг йирик шайхларидан бўлиб, нақшбандия тариқатининг ривожланишига катта ҳисса қўшган. Саййид Муҳйиддинхоннинг ўғли Эшони Қутбуддинхон етук олим ва шайх бўлиб, ҳозирги Ўзбекистон Фанлар академияси Ўзбек тили ва адабиёти институтида ишлаган. Филология фанлари номзоди бўлган.\nВаслий Самарқандий «Назм ус-силсила»ни, асосан, Шайх Валихонга бағишлаган бўлса-да, бироқ унинг силсиласини баён қилиш жараёнида Шайх Юсуф Ҳамадоний, Абдулхолиқ Ғиждувоний ҳамда унинг издошлари таржимаи ҳолларини ҳам келтиради. Асар 386 байтдан иборат бўлиб, унда жами 30 нафар шайх ҳақида маълумотлар мавжуд. Асар 1912-1913 йилда Тошкентда чоп этилган.\nМазкур асар 2001 йилда Тошкентда «Янги аср авлоди» нашриёти томонидан қайта чоп қилинган. Рисоланинг асл тожикча матни билан бирга насрий таржимаси ҳам берилган. Қуйида Абдулхолиқ Ғиждувоний ҳақидаги қисмининг назмий таржимаси ҳукмингизга ҳавола этилади:\nҲар киши қилса иродатни аён,\nХожани бўлди муриди ногаҳон.\nХожа Абдулхолиқ – шоҳи жаҳон,\nМавтани бўлди ани чун Ғиждувон.\nЧун эшитгач Хожа Юсуф жоҳини,\nИзламоққа тушди хонақоҳини.\nИшқидин ҳар дамда ҳоли «уф» эди,\nЧун Зулайхо ошиғи Юсуф эди.\nКелдию жой олди хонақоҳидан,\nКўзлари нур олди гўё моҳидан.\nЧун мурид бўлди-ю ҳам олди сабақ,\nКўнглини банд этди доим зикри Ҳақ.\nАста-аста тўлди қалб анвор ила,\nБотини ганжинаи асрор ила.\nАйлагач муршид анга илтифот,\nНури нисбат қалбида топди ҳаёт.\nХожалик муршидидан бўлгач нишон,\nВасфи ҳам бўлди ани Хожа Жаҳон.\nХожаи Хизр олдида ҳозир эди,\nЖумла сирлар анга чун зоҳир эди.\nЗикри хуфя таълимин қилди баён,\nОлдилар ёд борини Хожа Жаҳон.\nҒиждувон обод бўлгач ҳар нафас,\nЖам бўлди аҳли ирфон бунда бас.\nВаслий Самарқандий. “Назм ус-силсила”. Тошкент 1331ҳ. (1913). 15–16-б.\nАбу Ҳурайра (розияллоҳу анҳу) зеҳнининг ўткир бўлиши


Эътибор берсангиз бугун тадбиркорларимизнинг ўзлари бозор учун, маҳсулотнинг сифати учун курашаяптилар. Сабаби – жаҳон айвонидаги мавжуд рақобат муҳити шуни талаб этаяпти. Аслида юртимизда яратилган ишбилармонлик муҳити туфайли, тадбиркорларимизда йил эмас, кун сайин бозор учун масъулликларини англаб етмоқдалар.\nДарҳақиқат сўнгги пайтларда “Ўзстандарт” агентлиги Бош директори А.Каримовнинг ташаббуси ва аниқ ишлаб чиқилган режа-дастурига асосан жойларда тадбиркорлар ва ишлаб чиқарувчилар билан яқиндан ҳамкорлик ишлари йўлга қўйилди.\n“Ўзстандарт” ходимлари эндиликда ишлаб чиқарувчилар фаолиятини текширмайди, аксинча уларга яқиндан кўмак беради.\nШу маънода Қашқадарё Синов ва сертификатлаштириш маркази томонидан кейинги қисқа вақт ичида юзлаб тадбиркорлар ва ишлаб чиқарувчиларга амалий ёрдам берилди. Бунинг натижасида ишлаб чиқарилаётган маҳсулотларнинг рақобатбардошлиги ошди.\nБиргина мисол: жорий йилда “Ўзагроэкспорт” Европа бозорига 5 миллион АҚШ доллари миқдорида қовун, Жанубий Кореяга анор ҳамда гилос экспорти, Россия Федерациясига эса қишлоқ хўжалик маҳсулотлари салмоғи ошириш бўйича шартномалар имзоланди. Бундан ташқари саноат, тўқимачилик маҳсулотларининг ҳажми ҳам жорий йилда сезиларли даражада ортиши кутилмоқда. Табиийки маҳаллий ва қўшма корхоналарда ўзимизнинг сифатли хом ашёлардан тайёрланаётган тайёр маҳсулотларнинг сифати, нархининг нисбатан арзонлиги бунга сабаб бўлмоқда.\nЯна бир бор ҳақиқат - авваллари ишбилармонларимиз ўзлари ишлаб чиқарган маҳсулотларини асосан ички бозорда сотишни режалаштиришар эди. Энди-чи? Бугун мутлақо ўзгача ҳолатни кузатиш мумкин. Тадбиркорларимиз бирор маҳсулот ишлаб чиқаришдан аввал унинг экспортини ўйлашаяпти. Чунки бунга барча имконият яратилган-да!\nЎз маҳсулотини экспортга йўналтирадиган ишбилармонлар учун имкониятлар баробарида қатор-қатор имтиёзлар берилган. Бугунги кунда Қашқадарёлик тадбиркорлар ишлаб чиқараётган юзлаб турдаги маҳсулотлар дунёнинг ҳар қандай давлатида тайёрланаётган маҳсулотлар билан сифат жиҳатдан рақобатлашаяпти. Чунки тадбиркор изланаяпти, бозорни ўрганаяпти, мустақил равишда маркетинг тадқиқотлари олиб бораяпти. Изланиш ва ташаббус бор жойда эса ҳар доим ривожланиш, юксалиш бўлган. Марказимизга мурожат қиладиганларнинг аксарият қисмини товар ишлаб чиқарувчилар ташкил этади. Демак, маҳсулот сифати, унинг салмоғининг ортишига биз, яъни “Ўзстандарт” агентлиги ҳамда унинг тизим ташкилотлари ҳам дахлдормиз.\nТаҳлиллар вилоятимизда сўнгги йилларда саноат, қишлоқ хўжалиги маҳсулотлари ишлаб чиқариш ҳажми ортиб бораётганини кўрсатмоқда. Ҳудудимиздаги кўплаб корхоналар, тадбиркорлик субъектлари ҳам бугунги кунда жаҳон бозори талаби даражасида маҳсулот ишлаб чиқараяпти. Президентимизнинг жорий йил январь ойида Қашқадарё вилоятида бўлиб, вилоятнинг иқтисодий-ижтимоий ҳолати, тармоқлар ривожи, маҳсулот экспортини ўтган йилларга нисбатан янада ошириш тўғрисидаги кўрсатмаларига асосан вилоятимизнинг ҳар бир идора ва ташкилотлари, ҳатто корхоналарида ишлар бошлаб юборилган. Хусусан, биргина марказимизнинг “Маҳсулотларни экспорт қилишга кўмаклашиш бўлими” томонидан ҳамкор ташкилотлар, тижорат банклари, вилоят ҳокимлиги билан биргаликда экспортёр корхоналар, фермер ва деҳқон хўжаликларига амалий ёрдам кўрсатаяпмиз. Мақсад - ҳудудимизда ишлаб чиқарилаётган, фермерларимиз томонидан етиштирилиб ички ва ташқи бозорга йўналтирилаётган маҳсулотлар сифатини янада яхшилашгаҳисса қўшишдир. Бунинг учун эса синов лабораторияларимизни замонавий синов ҳамда ўлчов ускуналари билан таъминланмоқда. Биргина ўтган 2017 йилнинг ўзида ўта аниқ кўрсаткичларга юқори аниқликга эга бўлган 15 дона синов ускуналари ва ўлчаш воситалари харид қилинган бўлса, жорий йилда “Ўзстандарт” агентлигининг ривожлантириш режа дастурига асосан 9 та синаш жихозлари сотиб олиш режалаштирилган.\nАйниқса, Президентимизнинг 2018 йил 16 январдаги “Мамлакатнинг озиқ-овқат хавфсизлигини янада таъминлаш чора-тадбирлари тўғрисида”ги фармони билан озиқ-овқат маҳсулотлари импорти бўйича айрим хўжалик юритувчи субъектларнинг монополлашишига чек қўйилгани юртимизда озиқ-овқат маҳсулотлар импорти ҳамда экспорти билан шуғулланадиган тадбиркорлар сони янада ортаяпти. Демак, Ўзбекистонга сифатли, инсон саломатлиги учун хавфсиз бўлган маҳсулотларнинг кириб келиши, уларнинг сотувга чиқарилишидан олдин мувофиқлик сертификатига эга бўлиши мутахассисларимиздан янада масъулиятлироқ бўлишни талаб этади. Маҳсулот сифатини таъминлашда эса ҳукуматимизнинг “Корхоналарда халқаро стандартларга мувофиқ бўлган сифатни бошқариш тизимларини жорий этиш чора-тадбирлари тўғрисида”ги қарорига кўра вилоят корхоналарида халқаро ISO 9001, OHSAS 18001, ISO 14001, ISO 22000 стандартлари жорий этилмоқда. Масалан ўтган 2017 йил давомида вилоятимизнинг 113 та корхоналарида марказимиз мутахассисларининг бевосита ёрдами билан ISO 9001 Сифатни бошқариш тизими жорий этилиб сертификатлаштирилди. Шундан 34 таси ўз маҳсулотини дунёнинг ўнлаб давлатига экспорт қилаётган экспортёр корхоналардир. Маҳсулотларимизга дунё бозорида талаб ортаётгани боис корхоналаримизнинг ўзлари ушбу тизимни жорий этишга қаттиқ киришишган. Сабаби – ISO 9001 ҳар қандай маҳсулот, хизмат сифатини яхшилаш кафолатини бераяпти. Бундан ташқари тизимни жорий этишни режалаштирган корхоналарга қулайлик яратиш мақсадида www.kashssm.uz веб сайтида сифат тизимини жорий этиш юзасидан аризаларни онлайн тарзда қабул қилишни йўлга қўйганмиз. Тадбиркорлар, истеъмолчилар ўзларини қизиқтирган саволлар, айрим муаммолар борасида марказимизда мунтазам ишлаб турган 0 375 221-09-44 ва 0 375 221-16-70 рақамли “Ишонч телефонлари”га қўнғироқ қилишлари мумкин.\nЭътиборлиси, бугунги тадбиркорларимизнинг билимли, бир қатор хорижий тилларни ўзлаштирган ҳолда дунё ишбилармонлари билан мулоқотга киришаётганидир. Уйида, ишхонасидан туриб дунё бозоридан хабардор бўлишаяпти улар. Мамлакатимизда импорт маҳсулотларга қўйилаётган талаблар ҳақида хорижлик ҳамкорларга зарур маълумот беришиб, унга кўра хориждан сифатли маҳсулот олиб келишаяпти. Ва аксинча ўзлари ишлаб чиқарган юзлаб турдаги маҳсулотларни ҳам айни шу йўсинда ахборот-коммуникация тизимларидан фойдаланган ҳолда четга чиқаришаяпти. Ана шунинг ўзи ҳам Ўзбекистонимизнинг ҳар бир минтақаси тадбиркори, фермери, ҳатто ҳунарманди, деҳқон хўжалиги учун юртимизда маҳсулотни дунё бозорига чиқаришга имконият ва имтиёзлар яратилганидан далолатдир.\n“Қашқадарё синов ва сертификатлаштириш маркази” давлат корхонаси директори.